Τσίπρας: «Κάποιοι βλέπουν την πανδημία ως ευκαιρία για ακραίες απόψεις για την οικονομία»\nΑρχική»Εκ της Διαχείρισης»Τσίπρας: «Κάποιοι βλέπουν την πανδημία ως ευκαιρία για ακραίες απόψεις για την οικονομία»\nΟ πρόεδρος του ΣΥΡΙΖΑ μιλώντας στο συνέδριο του Economist άφησε αιχμές κατά της κυβέρνησης της ΝΔ\nΑιχμές κατά του Κυριάκου Μητσοτάκη για την στάση του απέναντι στην πανδημία του κορωνοϊού άφησε ο Αλέξης Τσίπρας μιλώντας στο συνέδριο του Economist.\nΟφείλουμε όμως να κατανοήσουμε ότι η πανδημία δεν είναι μια απλή εξέλιξη. Δεν είναι μια απλή κρίση όπως όλες οι άλλες που βρήκαν το τελευταίο διάστημα. Η πανδημία είναι μια βαθιά τομή στο χρόνο και στην ιστορία. Επανανοηματοδοτεί και σχετικοποιεί έννοιες, απόψεις, κατεστημένες αντιλήψεις. Είναι ένα παγκόσμιο σοκ και όπως κάθε μεγάλο σοκ στην ιστορία της ανθρωπότητας, έτσι και τώρα, είναι ένα σοκ που αλλάζει τους ανθρώπους. Και θα αλλάξει αναγκαστικά και τις πολιτικές ισορροπίες και τις οικονομικές θεωρίες, απλούστατα διότι αλλάζουν ριζικά οι ανάγκες των ανθρώπων. Το καθήκον λοιπόν ενός πολιτικού είναι να διαβλέψει στο που πρέπει να στραφεί αυτή η αλλαγή. Για να είναι πιο κοντά στις αξίες που υπηρετεί.\nΑυτή λοιπόν η κρίση της πανδημίας, ίσως είναι η ευκαιρία μας. Να σκεφτούμε συλλογικά. Να άρουμε στερεότυπα και παγιωμένες αντιλήψεις και να δούμε στα μάτια το μέλλον. Δεν χρειάζεται, πιστεύω, ακόμα μια σκληρή υπενθύμιση για να συνειδητοποιήσουμε ότι ο δρόμος του αχαλίνωτου κέρδους και της διεύρυνσης των ανισοτήτων, είναι ένας δρόμος αδιέξοδος. Και ότι είναι ώρα να ανιχνεύσουμε συλλογικά, να διεκδικήσουμε έναν εναλλακτικό δρόμο. Με αυτές τις σκέψεις, όσο πιο σύντομα και περιεκτικά μπορούσα, θα ήθελα και πάλι να ευχαριστήσω, κυρίως να ευχαριστήσω τους δυο φίλους μου που είναι σήμερα εδώ, και είμαι στη διάθεση του οικοδεσπότη μας για τις ερωτήσεις του».\nικόνομιστ ομιλία Τσίπρας


Άρθρο του Δημήτρη Ν. Ψαρρά για τις Α.Π.Ε - Save Andros\nΑρχική » ΑΠΟΨΕΙΣ » Άρθρο του Δημήτρη Ν. Ψαρρά για τις Α.Π.Ε\n– Οι ΑΠΕ εχουν την ονομαστική παραγωγική δύναμη και την πραγματική.\nΗ πραγματική, στις Α/Γ είναι από 15-35% και στα Φ/Β 5-20%, της ονομαστικής.\nΈνας σταθμός Α/Γ, ονομαστικής δυναμικότητας 100 MW, στην καλύτερη περίπτωση θα παραξει 35 MW, η οποία δεν αποθηκεύεται, είναι ασταθής και διακοπτόμενη.\n– Η ενέργεια που καταναλώνεται για να φτιαχτεί, άραγε αποσβήνεται από την 25χρονη, ασταθή λειτουργία της;\nΗ εξαγωγή και μεταφορά, του χάλυβα, των Σπάνιων Γαιών, από Σιβηρία, Κίνα , Αφρική στην ευρωπαϊκή βιομηχανία, η κατασκευή, η μεταφορά, η εγκατάσταση και συντήρηση τους (με τα τεράστια συνωδά έργα) και την μετατροπή – επέκταση των συμβατικών σταθμών σε φυσικό αέριο, αποσβήνεται ποτέ;\n– οι ΑΠΕ δεν κλείνουν κανένα συμβατικό σταθμό. Στην ιστοσελίδα της ΡΑΕ, βρίσκεται η μελέτη του ΕΜΠ. Πηγή1\nΣτα παραρτήματα και στα σενάρια, εξηγείται ξεκάθαρα, ότι στην διασυνδεδεμένη Κρήτη, όσες χιλιάδες MW ΑΠΕ και να μπουν όχι μόνο δεν κλείνουν τα συμβατικά, αλλα μεγαλώνει και η δυναμικότητα των ήδη λειτουργούντων ώστε να υποστηρίζουν την αστάθεια των ΑΠΕ, απλά θα λειτουργούν με φυσικό αέριο, εξίσου επικίνδυνο με τα υπόλοιπα ορυκτά καύσιμα.\n– Το καλώδιο μεταφοράς έχει μεγάλες απώλειες.\nΠχ το «πράσινο» ρεύμα που θα μεταφερθεί (?) από το αιολικό της Σητείας για να αποθηκευθεί στο Φράγμα στο Ρέθυμνο θα έχει απώλειες -20%, φανταστείτε την απώλεια του να μεταφερθεί στην Αθήνα.\n– Οι ιδιαιτερότητες των ΑΠΕ, Κοινωνικά και Οικονομικά, είναι μεγάλος βάρος και με πολλά σκοτεινά σημεία και αυτό επισημαίνει η Ευρωπαϊκή Οικονομική – Κοινωνική Επιτροπή από το 2013 σε πόρισμα της προς την Ευρωπαϊκή επιτροπή. *Πηγή2\n– Μελέτη του Harvard και του ΜΙΤ, «γκρεμίζει» εντελώς τα μεγάλα έργα ΑΠΕ, σαν υπεύθυνα αλλαγής του μικροκλίματος και τεράστιας «κατανάλωσης» ζωτικού χώρου. Πηγή3 Πηγή4\nΜην ξεχνάμε ότι θεωρείται, πλέον, ΑΠΕ και η καύση απορριμμάτων, όπου πρόσφατα υιοθετήθηκε και στην Κρήτη.\n– Οι ΑΠΕ είναι ένας κλάδος βασισμένος 100% στην επιδότηση του από τους λογαριασμούς ρεύματος, όπου οι εταιρείες παίρνοντας μας 100 ευρώ, κρατούν τα 97 και μας επιστρέφουν τα 3 ονομάζοντας τα αναπτυξιακό όφελος για τις τοπικές κοινωνίες.\nΓια την Ελλάδα, το ισοζύγιο, είναι καταστροφικό μιας και επιδοτώντας την εισαγωγή ξένων υλικών, ουσιαστικά δημιουργούμε θέσεις εργασίας στο εξωτερικό και δημόσιο χρέος στην Ελλάδα.\n– Όταν σε λίγα χρόνια θα δηλωθεί επίσημα η αποτυχία τους, υπάρχει έτοιμη η εναλλακτική λύση προτείνοντας την πυρηνική ενέργεια.\nΕπίσημα ο Διεθνής Οργανισμός Ενέργειας αλλα και δεκάδες άλλοι φορείς, μεθοδικά σπρώχνουν (ΕΝΕΑ – Πακέτο Γιούνκερ 20% στον λιγνίτη και 6% στα πυρηνικά), αρχικά, τα μικρά πυρηνικά ως ΑΠΕ και ως καθαρή ενέργεια που μπορεί να στηρίξει τις ασταθείς Α/Γ και Φ/Β προς ένα «βιώσιμο» ενεργειακά μέλλον.**Πηγή5\nΤα επιχειρήματα των εταιρειών ΑΠΕ, να μεταφέρουν την συζήτηση με ειρωνικό τροπο ότι, «οι αντιδρώντες δεν θέλουν τις Α/Γ, γιατί σκοτώνουν τα πουλιά η γιατί δεν τις θέλουν στην αυλή τους» γίνεται με μοναδικό σκοπό, να μην αναγκαστούν να απαντήσουν στα παραπάνω, που αποδεικνύουν ότι οι ΑΠΕ, στην παρούσα τεχνολογία, είναι παντελώς άχρηστες.\nΤο δε επιχείρημα των ενεργειακών τοπικών συναιτερισμων, είναι η κατάντια της ελληνικής κοινωνίας που παραδέχεται ότι αφού αποφασίσαμε να καταστρέψουμε την οικονομία και το φυσικό περιβάλλον μας, τουλάχιστον, ας εχουμε κάποιο υλικό κέρδος.\n*Διαλέξτε την γλώσσα κάτω χαμηλά στη σελίδα της πηγής για να διαβάσετε το κείμενο στα ελληνικά.\nπηγή φωτογραφίας και άρθρου\n#Κρήτη, αιολικά πάρκα, Ψαρράς\nΟι Πρώτες Εικόνες της Καταστροφής στο Φραγκάκι\nΑνεμογεννήτριες στην Άνδρο


Επικοινωνία Όροι Χρήσης Πνευματικά Δικαιώματα Πολιτική Απορρήτου Συνεργάτες Και κάπως έτσι βγήκε η φράση «του πήρε και τα σώβρακα» Ανέκδοτο: Ο κυρ Γιώργος και η ηδονή του… γηροκομείου\nΔε το χωράει το μυαλό μας! Καθηγητής σβήνει τον πίνακα με το κεφάλι μαθητή! Το πιο ακριβό φάρμακο στον κόσμο κάνει 1.000.000 ευρώ! Δείτε τι θεραπεύει…\nΑπίστευτο! Καλλιτέχνης του δρόμου φτιάχνει γλυπτά πρόσωπα σε γλειφιτζούρι… μασώντας το! Οι πέντε πιο απόκρυφες στρατιωτικές εγκαταστάσεις στον κόσμο! HOME ΝΕΑ AUTOMOTO ΑΘΛΗΤΙΚΑ ΕΛΛΑΔΑ ΕΠΙΣΤΗΜΗ ΚΟΣΜΟΣ ΚΟΙΝΩΝΙΑ ΟΙΚΟΝΟΜΙΑ ΠΕΡΙΒΑΛΛΟΝ ΠΟΛΙΤΙΚΗ ΤΕΧΝΟΛΟΓΙΑ Εγχείρηση αλλαγής φύλου: Το βίντεο που δείχνει με άριστα γραφικά πώς γίνεται!Oι μεγαλύτεροι σε ηλικία εν ζωή ηγέτες του κόσμου!Κέρδισε 3,5 εκατ. δολάρια ποντάροντας στο «32» – Δείτε το πιο τρελό ποντάρισμα σε ρουλέτα!Το ιστορικό παιχνίδι όπου Γκάλης και Ίγκραμ έβαλαν μαζί 100 πόντους! LIFESTYLE SHOWBIZ MEDIA MUSIC CINEMA Τυχεροί στην Αργεντινή – Δείτε τι θεές βλέπουν στην τηλεόρασή τους!Ο καuτός χορός της Ελένης Φουρέιρα! – Ξεσήκωσε τους θαμώνες ….Τα πέντε κλειδιά επεισόδια: Η Κυβέλη χάνει τα λογικά της!Οι Συμμαθητές 3ος Κύκλος επεισόδια: Η Γκέλυ συλλαμβάνεται! ΔΙΑΣΚΕΔΑΣΗ ΑΝΕΚΔΟΤΑ ΑΣΤΕΙΑ ΑΤΑΚΕΣ ΓΙΑ SHARE ΖΩΔΙΑ ΣΥΝΤΑΓΕΣ ΣΑΝ ΣΗΜΕΡΑ FAILS CHEATS Αυτές οι δύο κοπέλες δοκίμασαν την πιο καυτερή πιπεριά στον κόσμο – Δείτε το αποτέλεσμα!Μέσα σε ένα εργοστάσιο επεξεργασίας κρεμμυδιών! – Πως φτάνουν στο σούπερ μάρκετ σε διάφορες μορφές …Καθέλκυσαν πλοίο και κατάφεραν να το βυθίσουν!Ζαχαροπλαστική τέχνη για τους λάτρεις των γλυκών! ΑΝΘΡΩΠΟΣ ΑΝΤΡΑΣ ΓΥΝΑΙΚΑ ΥΓΕΙΑ Παυσίπονα: Πως να παίρνεις σωστά – Μήπως κάνεις κάτι λάθος;Οι παρενέργειες από την χρήση αναβολικών και στεροειδών!Μήν στεγνώνετε τα χέρια σας με τα μηχανήματα αέρα – Τι γίνεται με τα μικρόβια …Λεβάντα: 5 ιδιότητες της που δεν ξέρεις! X-Files ΑΡΧΑΙΑ ΕΛΛΑΔΑ UFO ΠΑΡΑΞΕΝΑ ΘΡΗΣΚΕΙΑ ΣΥΝΩΜΟΣΙΑ Νέα σενάρια συνωμοσίας απο την NASA: Αστροναύτης κρύβει με το χέρι του μυστηριώδες φως!Δείτε πώς μας ψεκάζουν!Τι είναι ο ισλαμισμός και σε τι πιστεύουν οι μουσουλμάνοι;Τα 17 πιο μυστηριώδη μέρη σε όλο τον κόσμο που δεν θα πιστεύετε ότι υπάρχουν! TV 9 ΜΗΝΕΣ BAHAR DADDY COOL KARA SEVDA PABLO ESCOBAR ΔΙΔΥΜΑ ΦΕΓΓΑΡΙΑ ΕΛΑ ΣΤΗ ΘΕΣΗ ΜΟΥ ΖΩΗ ΜΟΥ ΜΑΥΡΟ ΤΡΙΑΝΤΑΦΥΛΛΟ ΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ ΜΠΡΟΥΣΚΟ ΟΙ ΣΥΜΜΑΘΗΤΕΣ ΠΡΟΔΟΣΙΕΣ ΡΑΓΙΣΜΕΝΕΣ ΚΑΡΔΙΕΣ ΤΑ ΠΕΝΤΕ ΚΛΕΙΔΙΑ ΤΑΜΑΜ ΤΟ ΣΟΪ ΣΟΥ Μπρούσκο – Επεισόδια 663, 664, 665, 666, 667Το σόι σου – Επεισόδιο 25, 26 – Γ’ ΚύκλοςΈλα στη θέση μου – Επεισόδιο 81, 82Daddy Cool – Επεισόδιο 9 – Β’ Κύκλος\tloading...\nΜπικίνι από μονωτική ταινία, η νέα τρέλα για το τέλειο μαύρισμα στη Βραζιλία – Δείτε το video με τη νέα μόδα Μπρούσκο – Επεισόδια 653, 654, 655, 656, 657\tHome\nAUTOMOTO\tSerfare 01:07 17 Απριλίου 2015\tFacebook Twitter Google+\nΤο νέο όχημα της Nasa μπορεί να υπερηφανεύεται για τους τέσσερις κινητήρες τροχών, τον υγρόψυκτο κινητήρα του, τις δυνατότητες απομακρυσμένου ελέγχου, και την δυναμική πληροφόρηση του οδηγού.\nΔείτε το βίντεο:Nasa\nNewer PostH Eυρωπαική Eνωση Aναγνώρισε την Γενοκτονία των Aρμενίων – «Θύμωσαν» οι Tούρκοι!\nOlder Post Μάνα Χ Ουρανού – Επεισόδιο 32, 33, 34, 35, 36, 37\nΕλένη Φουρέιρα: «ΗΟΤ» Αρετουσάριστες φωτογραφίες στη θάλασσα! Πληθαίνουν τα ερωτηματικά στην υπόθεση Γιακουμάκη – Αντιφάσεις και κενά στις καταθέσεις των κατηγορούμενων!\nΟι τρεις πύργοι (;) που είναι χτισμένοι σε μια γραμμή στην επιφάνεια του Κόκκινου Πλανήτη! Σας άρεσαν πολύ …\nΤαμάμ – Επεισόδιο 5, 6 – Γ’ Κύκλος Μην αρχίζεις τη Μουρμούρα: Ποιο το νέο ζευγάρι-έκπληξη!\nΗ εκκλησία της Αγίας Θεοδώρας στην Αρκαδία και οι μύθοι γύρω από αυτή! Donald Sutherland: Μην εμπιστεύεστε κανένα ηγέτη γιατί αυτοί είναι οι μεγαλύτεροι προδότες! Η γνώση του διαδικτύου στα μάτια σου!\tTwitterFacebookGoogle PlusRSSInstagramYoutubeLinkedin\tLATEST ARTICLES


Locus Publicus: Επιτέλους Κινητροδότηση Δεξιοτήτων\nKρατάω την ανάσα μου, φίλοι μπλόγγερς, μέχρι να αποκωδικοποιήσει ο κ. Μπαμπινιώτης όλες τις θέσεις και απόψεις για την Παιδεία. Είμαι απολύτως σίγουρος πως επιτέλους η Παιδεία στην Ελλάδα θα εκτοξευτεί σε επίπεδα υψηλής ποιότητας. Θα χρειαστεί ο άνθρωπος, όπως μάθαμε, ένα εξάμηνο για να δαμάσει την υψηλή συλλογική, αλλά τί να κάνουμε, το καλό το πράγμα αργεί.\nΚαι πως να μην είμαι αισιόδοξος όταν ακούω πως στο νέο σύστημα θα εισαχθεί και Ζώνη Πολιτισμού που θα συνδέσει την Παιδεία με τον Πολιτισμό μας. Ακούγεται πολύ σοβαρό αυτό. Θα φάμε δηλαδή τέτοια αριστερίστικη θολοκουλτούρα και λαϊκισμό στη μάπα που θα μας στεγνώσει ο εγκέφαλος. Ειδικά ο όρος «κινητροδότηση δεξιοτήτων», με το οποίο θα ασχοληθεί επίσης ο μέγας γλωσσολόγος, είναι όλα τα λεφτά. Με άγγιξε βαθύτατα. Το είπε και ο Αρης.\nΚαι μια και ξέρω πως ξεκινάμε απο μηδενική βάση, να συνεισφέρω και γώ τη γνώμη μου. Θα πρότεινα λοιπόν τον όρο «Ξεσκατάρισμα Τοπίου», Landscape Xeskatarisma, στα αγγλικά. Και αναφέρομαι βέβαια στον βόθρο των διαφόρων ΤΕΙ που έχουν γεμίσει τη χώρα με σχολές του χαβαλέ και της σοβιετικής έμπνευσης αντιπαραγωγικής μόρφωσης και θολοκουλτούρας. Καταννοώ βέβαια πως κάθε δήμος και δήμαρχος τα θέλει για την τοπική οικονομία και αγορά. Στις διάφορες τοπικές κοινωνίες της επαρχίας, ειναι το καλύτερο μέρος για καμάκι, λαϊκό μπουζουκοξεφάντωμα και σφηνάκια. Εχω φίλους που βιοπορίζονται απο αυτό το μοντέλο, και δεν το αλλάζουν με τίποτα. Δεν υπάρχει αντικείμενο σπουδών, ούτε μαθήματα, ούτε προετοιμασία, το κοινό είναι επιπέδου Θώδη, και το όλο περιβάλλον θυμίζει πρωινάδικο και ξεκολιαριλίκι. Το καμάκι όμως, μου λένε, είναι δυνατό. Ακουσα επίσης πως συζητιέται να εξισωθούν τα ΤΕΙ με τα άλλα Πανεπιστήμια. Σοφή σκέψη φίλοι μπλόγγερς. Πώς να φέρω αντιρρήσεις...\nΠοιός δεν θα ήθελε για παράδειγμα να σπουδάσει Ιχθυολογία στα ΤΕΙ Μεσολογγίου, περνώντας μερικά δημιουργικά χρόνια επιστημονικής περισυλλογής ενοικιάζοντας ενα υπαίθριο δωματιάκι χωρίς τουαλέτα σε ταράτσα για 500 ευρώ το μήνα; Ποιός θα έχανε την ευκαιρία να κοιμάται κάτω απο κλιματαριά, οσφραινόμενος την αρμύρα της Ιεράς Πόλης της Επανάστασης, μέ άμεση πρόσβαση σε τουλάχιστον 100 μπαράκια και ξενυχτάδικα;\nΠοιός δεν θα ήθελε να πάει επιτέλους σε ενα απο τα 35 γεωπονικά τμήματα των ΤΕΙ της χώρας, όπου προετοιμάζονται οι καινούργιες τεχνολογίες του 21 αιώνα; Η στα τρομερής προοπτικής και κατάρτισης τμήματα Διαχείρισης Περιβάλλοντος και Φυσικών Πόρων ή Διοίκησης Eπιχειρήσεων Aγροτικών Προϊόντων και Tροφίμων που απ’ ό,τι ακούω αποκτά η γενέτειρα;\nΕίμαι ενθουσιασμένος. Η προετοιμασία και στρατηγική αυτής της κυβέρνησης για την Παιδεία, είναι τόσο εντυπωσιακή, φίλοι μπλόγγερς, που για να σας δώσω ένα παράδειγμα, πρίν λίγους μήνες, ήρθε και στη γενέτειρα ο κ. Στυλιανίδης, και ανακοίνωσε την ίδρυση νέου Πανεπιστημίου. Ενθουσιάστηκαν και οι ντόπιοι (καλά έκαναν οι άνθρωποι), αλλά μετα λίγες μέρες, παρά τις βαρύγδουπες ανακοινώσεις, ο υπουργός δεν θυμότανε ακριβώς τί ήτανε στο σχέδιο του νέου πανεπιστημίου (τόσο προχωρημένη ήταν η μελέτη), και δεν ήταν σίγουρος σε ποιά πόλη ακριβώς θα το έχτιζε. Ετσι το Πανεπιστήμιο Αγρινίου έγινε Πανεπιστήμιο Δυτικής Ελλάδας χωρίς έδρα, ο ίδιος δεν περνάει πια απο την πόλη, και η όλη υπόθεση αναμένει Ξεσκατάρισμα.\nΑκούω πως τσακώνονται και για τη Βάση. Σωστό. Οταν η βάση ηταν 5, δούλευαν όλα τα μπαράκια. Οταν έγινε δέκα, έσπασε η κίνηση, και τα δωμάτια κάτω απο τις κλιματαριές μένουν ξενοικίαστα. Να καταργηθεί λοιπόν και η Βάση. Ολοι μέσα. Και μην ξεχνάμε και το πατροπαράδοτο Ασυλο. Στα ΤΕΙ της γενέτειρας, οι ψαράδες απευθύνονται πιά στους φοιτητές για βελτιωμένους δυναμίτες για ψάρεμα. To σύστημα δουλεύει.\nΕπιτέλους λοιπόν, θα γίνει κινητροδότηση δεξιοτήτων. Κύριε Μπαμπινιώτη, πάρε το θέμα πάνω σου...\n* Στην ανακοίνωση βέβαια, δεν έγινε καμμία αναφορά για σύνδεση με την Αγορά. Επουσιώδη θέματα για τους λαϊκιστές κυβερνώντες..\nPosted by Locus Publicus at 2:52 PM\nΘα εισαχθεί μάθημα Πολιτισμού στα ελληνικά σχολεία.. Τόσο καιρό το ζητάμε.. Επειδή όμως πάντα τη τελευταία στιγμή κολλάει, περιμένω να το δω.. Μακάρι.\n..είμαι εννοείται θετική.. Αλλά δεν εμπιστεύομαι την οργάνωση.. το αν, το πότε, το ..πως θα γίνει..\nΤι φρούτο είναι παλι αυτό η σύνδεση με την αγορά;\nΠροφανώς δεν έχεις διαβάσει τις απόψεις του κ. ΓΕΡΑΣΙΜΟυ ΣΠΑΘΗ (αντιπρύτανη του ΕΜΠ)\nΕκτός από τα Τμήματα των ΤΕΙ που ήδη έχουν υποστεί τις επιπτώσεις από τη βάση του 10, θα προστεθεί και πληθώρα πανεπιστημιακών Τμημάτων, περιφερειακών κυρίως ΑΕΙ, που δεν τυγχάνουν άμεσης υλικής ανταλλαξιμότητας στην αγορά εργασίας, τα οποία θα οδηγηθούν σε μαρασμό και σταδιακά θα εξαφανιστούν.\nΔηλαδή θέλεις να χασουν τις θέσεις τους οι άνθρωποι;\n"Έξω οι εταιρείες από τις σχολές". Έτσι έγραφε ο τοίχος που είδα να χτίζεται μπροστά στα μάτια μου από φοιτητές(?), πριν 2 χρόνια που μόλις είχα επιστρέψει στη βόρεια αφρική. Ο τοίχος χτιζότανε έξω από το Γραφείο Διασύνδεσης (το career center που λέτε κι εσείς οι αμερικάνοι), σε ένδειξη διαμαρτυρίας για τις εταιρείες που υπαγορεύεουν το πρόγραμμα σπουδών και τις κατευθύνσεις της έρευνας. Λες και τηρείται πρόγραμμα σπουδών ή γίνεται σοβαρή έρευνα από εταιρείες στην Ελλάδα.\nΤο χτίσιμο του τοίχου είχε λάβει χώρα παρουσία τηλεοπτικών καμερών και οι αρχιμάστορες κάνανε και δηλώσεις. Φυσικά κανείς δεν πλήρωσε ποτέ τα έξοδα για τους εργάτες που γκρέμισαν τον τοίχο και καθάρισαν το χώρο. By the way, πιο στραβό τοίχο δεν έχω δει, ελπίζω να μην τον έχτισαν πολιτικοί μηχανικοί!\nΛίγες μέρες νωρίτερα είχε χτιστεί άλλος τοίχος έξω από την πόρτα του Ειδικού Λογαριασμού Έρευνας του ΕΜΠ, της υπηρεσίας μέσω της οποίας περνάνε όλα τα ερευνητικά προγράμματα (προερχόμενα κυρίως από την κακιά ΕΕ και το διευθυντήριο των Βρυξελών που μέρα-νύχτα σκέφτεται πως θα μας υποδουλώσει).\nΤι να την κάνουμε λοιπόν τη σύνδεση με την αγορά? Δεν είδες τι κακό έκανε στην Αμερική η αγορά? Ενώ στη Βόρεια Κορέα ζουν και βασιλεύουν!\nτο πρόβλημα της παιδείας δεν είναι η βάση, δεν είναι το άσυλο, δεν είναι η σύνδεση με την αγορά. το πρόβλημα της παιδείας είναι οι πολιτικοί που δεν έχουν πάει σχολείο όπως όλοι μας.\nαν το είχαν κάνει θα ήξεραν ότι ο μέσος νέος πάει στο πανεπιστήμιο για να μπορέσει αργότερα να ασκήσει με επιτυχία κάποιο επάγγελμα, αρα είναι φύσει συνδεδεμένη με την αγορά η φοίτηση στα πανεπιστήμια, εκτός αν μιλάμε μόνο για παιδεία πλουσίων που έχουν λύσει όλα τους τα προβλήματα και ενδιαφέρονται μόνο για την καλλιέργεια του νου.\nτο ότι τα πανεπιστήμια φέτος δεν είχαν βιβλία δεν παίζει απολύτως κανέναν ρόλο και βρίσκεται εκτός των αρμοδιοτήτων του άρη, ο οποίος ασχολείται με πιο σοβαρά θέματα.\nΤο Τμήμα Ιχθυοκομίας Αλιείας ΤΕΙ Μεσολογγίου ήταν στις επιλογές μου μια και βρίσκω τις ιχθυοκαλλιέργειες πολύ ενδιαφέρουσες.\nΣυμπτωματικά, αγαπητός ξάδελφος της γυναίκας μου ο Βαγγέλης Γείτονας, έχει δημιουργήσει εκ του μηδενός, το μεγαλύτερο εκτροφείο χελιών στην Ευρώπη. Τα χέλια αναπαράγονται στη θάλασσα των Σαργασών, ο γόνος ψαρεύεται στα ανοιχτά από Ισπανία μέχρι Βρετανία, μεταφέρεται αεροπορικώς με τσάρτερ στα Ιωάννινα ή το Άκτιο, και οδικώς στις εγκαταστάσεις στην Άρτα. Χρειάζονται δύο χρόνια για να ενηλικιωθεί και να πωληθεί. Η εκτροφή είναι ιδιαίτερα δύσκολη καθώς παραμικρή μεταβολή σε θερμοκρασία, οξυγόνο, τροφή, μόλυνση νερού, σκοτώνει τα χέλια.\nΌποτε βρεθείς στα μέρη μας, μπορούμε να κάνουμε μια επίσκεψη στις εγκαταστάσεις, να δεις και θετική επιχειρηματικότητα στα πάτρια εδάφη !!\nΌχι ο Βαγγέλης δεν σπούδασε Ιχθυοκαλλιέργεια. Πράγματι το επίπεδο πολλών ΤΕΙ είναι, όπως το περιγράφεις, τραγικό. Δεν νομίζω ότι για αυτό ευθύνεται η βάση εισαγωγής. Εξάλλου παιδιά που δεν καταφέρνουν να μπουν ούτε σε ΤΕΙ, πηγαίνοντας για σπουδές στο εξωτερικό τα καταφέρνουν μια χαρά.\nΗ κατάντια του ελληνικού πανεπιστημίου δεν διαφέρει από αυτή της ελληνικής κοινωνίας. Διαφθορά, οικογενειοκρατία, αναξιοκρατία, παραλογισμός. Ένα παράδειγμα Εδώ από το ενδιαφέρον site Greek University Reform Forum\nΒέβαια αν δεν παινέψεις το σπίτι σου θα πέσει να σε πλακώσει… προσωπικά είμαι απόλυτα ευχαριστημένος από το επίπεδο σπουδών στο ΕΜΠ (αποφοίτησα το 1995, ένα εξάμηνο σπουδών στο Durham University με Erasmus). Σχετικές έρευνες Εδώ.\nΑγαπητή μου Roadartist, η εισαγωγή ενός μαθήματος συγκεκριμένης ύλης (Πολιτισμού, Τέχνης, Θεάτρου, Οικονομίας, Μάνατζμεντ, κλπ), μπορεί να γίνει ανα πάσα στιγμή. Ο σκοπός της επιτροπής ειναι νομίζω στρατηγικότερος. Ισως το πρόβλημά μας είναι ακριβώς οτι δεν έχουμε ορίσει τί ακριβώς συζητάμε. Ελπίζω ο σκοπός της επιτροπής να είναι ο γενικός επανασχεδιασμός της ελληνικής Παιδείας, που αποσκοπεί σε καλύτερη διανομή και αξιοποίηση του ανθρώπινου δυναμικού της χώρας, ωστε τόσο ατομικά, όσο και συλλογικά, η κοινωνία μας να μπορέσει να ανταποκριθεί στις ανάγκες τις εποχής μας. Μέσα σ΄ αυτό το πλαίσιο σκέψης, πρέπει νομίζω να αποφασίσουμε πολλά σημαντικά και στρατηγικά πράγματα. Τί είδους Παιδεία θέλουμε, τι θα κρατήσουμε, τί θα διώξουμε, σε τί τομείς και τεχνολογίες θα επενδύσουμε τους πόρους της κοινωνίας μας, πως θα αξιοποιήσουμε κατάλληλα το δυναμικό μας. Γενικά μαθήματα μόρφωσης έχουν σημασία στο επίπεδο της Μέσης Εκπαίδευσης. Απο κεί και πέρα, το ζητούμενο είναι να μπορέσουμε να μετρήσουμε το αποτέλεσμα που παράγει η κάθε επένδυση που κάνουμε (σε μετρήσιμα στοιχεία). Ενα απο τα μετρήσιμα στοιχεία, είναι το πόσες δουλειές και πλούτος παράγεται απο κάθε επένδυση. Αν η επιτροπή δεν ασχολείται μ' αυτά, τότε δεν γνωρίζω με τί ασχολείται.\nΦίλε Αθεόφοβε, το γεγονός πως δεν υπάρχει καμμία αναφορά στην Αγορά, μου εγείρει την υποψία πως η κυβέρνηση λαϊκίζει. Θα τους βάλει όλους στο Πανεπιστήμιο γιατί αυτό θέλει ο λαός. Στη συνέχεια, οι στρατιές αποφοίτων των σχολών Ιχθυολογίας, Μάρκετινγ Αγροτικών Προιόντων, κλπ, θα ένωθουν με τις άλλες στρατιές των ανέργων συνεχίζοντας τον γνωστό κύκλο μιζέριας.\nΤο πόσο χρειάζονται οι απόφοιτοι της σχολής Μάρκετινγ Αγροτικών Προιόντων, φάνηκε και με τις καταλήψεις των Αγροτών. Ας τους έστελνε η κυβέρνηση κάποιους απόφοιτους για να βρούν αγορές για το λάδι, το βαμβάκι, το καλαμπόκι. Αντί τούτου, ανέλαβε και πάλι, το παθητικό και λαϊκίζων Κράτος.\nΤα περισσότερα ΤΕΙ δεν παράγουν τίποτα το μετρήσιμο. Αν αυξηθούν, είναι χαμένοι πόροι και χρόνος. Ελπίζω να το συζητάει αυτό η επιτροπή. Νάσαι καλά.\nTοίχος στο Γραφείο Διασύνδεσης (career center), τοίχος στο Γραφείο Έρευνας του ΕΜΠ, τοίχος παντού.\nΗ μαρτυρία σου μετράει φίλε, Οδυσσέα, όλα αυτά ειναι γνωστά σε όλους μας. Βρισκόμαστε σε κρίσιμη οικονομική και κοινωνική καμπή. Οι χώρες που θα επιζήσουν την κρίση, θα είναι εκείνες που θα κάνουν σωστή επιλογή επενδύσεων στο μέλλον, και καλή διαχείριση του ανθρώπινου δυναμικού τους. Μέχρις ένα σημείο, άνθρωποι σαν εσένα, θα περιμένουν και θα βοηθήσουν. Κατόπιν, θα ρίξουν μαύρη πέτρα πίσω τους, και θα προστεθούν στο δυναμικό άλλων χωρών. Και εκεί χάνουμε όλοι μας.\nΒλέπω πως αποφεύγονται επιμελώς όλα τα θέματα που απαιτούν αλλαγή (Ασυλο, Αξιολόγηση Σχολών, ο ρόλος της Αγοράς). Αποφεύγονται συνειδητά και επίμονα. Διαβάστε την ανακοίνωςη του κ. Σπηλιωτόπουλου. Ασαφής. Μυρίζομαι λαϊκό νομοσχέδιο άρπα - κόλλα για κομματικούς και ψηφοθηρικούς λόγους. Και μετα, τα ίδια. Δεν έχουμε πια χρόνο. Αν τα πράγματα δεν αλλάξουν μέσα στον επόμενο χρόνο, το τρένο χάθηκε για μιά ακόμα γενιά.\nAγαπητή μου Αθηνά, οι πολιτικοί μας έχουν μόρφωση, οι περισσότεροι μάλιστα και πάρα πολύ καλή. Καθώς και εμπειρία απο άλλες χώρες, εκπαιδευτικά συστήματα και αγορές. Αν εθελοτυφλούν είναι κομματική τους επιλογή.\nΚατα τη γνώμη μου, η Βάση είναι το φίλτρο που βάζει τον κατάλληλο άνθρωπο στην κατάλληλη θέση. Δεν μπορείς να έχεις βαθμό 3 (που υποδηλώνει απάθεια, αμέλεια και αδιαφορία), και να περιμένεις την κοινωνία να επενδύσει πάνω σου ένα δεκαετές πρόγραμμα Ιατρικής.\nΤο Ασυλο έχει να κάνει με την έννοια της προστασίας της δημόσιας περιουσίας, των πόρων του φορολογούμενου κόσμου, και το περιβάλλον μέσα στο οποίο λειτουργούμε. Δεν μπορεί εσύ να σπουδάζεις και να θέλεις ηρεμία, και εγώ δίπλα σου να σου αρπάζω την κόλα, το κουτί με τα ψηφοδέλτια, να σου χτίζω τοίχους, και να φτιάχνω βόμβες. Μάλλον θα εκνευριστείς.\nΓνωρίζουμε απο τις στατιστικές, πως οι Ελληνες δίνουν αξία στην Παιδεία. Την χρηματοδοτούν ατομικά και ιδιωτικά σε όλα τα επίπεδα. Φροντιστήρια για ξένες γλώσσες, για μαθήματα, κλπ. Μου είναι αδιανόητο να έχουμε κολλήσει στο άν ήρθαν ή όχι τα βιβλία. Ναί, αφού το κράτος τα υποσχέθηκε, πρέπει να τα δώσει. Δεν νομίζω πως οι έλληνες φοιτητές δεν έχουν τη δυνατότητα να αγοράσουν ατομικά τα βιβλία τους αν χρειαστεί. Αγόράζουν τόσα και τόσα άλλα.\nΗ κοινωνία μας δεν θα πάει μπροστά χρηματοδοτοντας το βαμβάκι, και τις κλωστουφαντουργίες. Πρέπει να επενδύσει σε τομείς που αποφέρουν κέρδος και δημιουργούν δουλειές. Ο έλληνας απόφοιτος συναγωνίζεται με τους απόφοιτους της Γερμανίας, της Αμερικής, της Κίνας. Δεν ειναι μόνον οι πλούσιοι που μορφώνονται στην Ελλάδα. Η δυνατότητα δίνεται σε πάρα πολλούς. Απλά το περιβάλλον είναι ακατάλληλο για μάθηση, οι πόροι μας δεν επενδύονται σωστά, και υπάρχει και η λαϊκιστική νοοτροπία πως το Κράτος τα δίνει όλα, και εμείς τίποτα. Λίγα δίδακτρα δεν βλάπτουν. Είναι θεμα προσωπικής συμμετοχής στο θέμα της Παιδείας μας. Δίδακτρα, έχουν όλες οι χώρες του κόσμου. Και η Ευρώπη.\nΑγαπητέ Κώστα Σακκά. Πολύ ενδιαφέρον και περιεκτικό το σχόλιό σου. Περιέχει βέβαια και μια απόδειξη στα όσα και εγώ φιλοσοφικά υποστηρίζω. Φαίνεται απο τα γραφόμενα, πως ο κ. Βαγγέλης Γείτονας, χωρίς ειδικές σπουδές, αλλά με αγάπη προς το αντικείμενο και τις επιχειρήσεις, πέτυχε αυτό που οι περισσότεροι απόφοιτοι Ιχθυοκαλλιέργειας δεν επιθυμούν - να δημιουργήσει κάτι το παραγωγικό και ωραίο.\nΔεν έχω τίποτεμε τις ιχθυοκαλλιέργειες, ξέρω όμως εκ πείρας πως οι περισσότεροι φοιτητές του χώρου, δεν έχουν την παραμικρή διάθεση να βρίσκονται εκεί. Οπως όλα στην Ελλάδα, το τμήμα άρχισε με χρήματα της ΕΕ. Ποτέ δεν έγινε καμμία έρευνα για το τί αποδίδει, τί γίνονται οι απόφοιτοι, τι δουλειές δημιουργούνται, τί προοπτική έχει. Κατα τη γνώμη μου, ξέροντας την κατάσταστη της αλιείας στο Μεσολόγγι, θά έλεγα πως πλήν ελαχίστων εξαιρέσεων με προσωπικό ενδιαφέρον, το όλο πρόγραμμα ήταν μία ακόμα "αρπαχτή" των πόρων της ΕΕ.\nΧαίρομαι για την προσωπική σου εξέλιξη, και πανεπιστημιακή πορεία. Θα χαιρόμουν επίσης να δώ τις εγκαταστάσεις που αναφέρεις.\nΟ νεποτισμός και η διαφθορά (και τα παραδείγματα που αναφέρεις), μπορούν να εξαλειφθούν. Πρέπει όμως να γίνουν γενναίες τομές σε όλα, και στην Παιδεία. Αναφέρομαι κυριολεκτικά σε Επανάσταση, να σπάσουν νοοτροπίες, δυναμικές και κατεστημένα. Και αυτό γίνεται μόνον απο ψηλά, με πολιτική θέληση. Θα αναμένω να δώ τι θα αποφασίσει η επιτροπή. Επι του παρόντος δεν ξέρω τί ακριβώς συζητάει. Νάσαι καλά.\nΑς ελπίσουμε ότι με την ένταξή τους στην Ε.Ε. στην Βουλγαρία, Ρουμανία και Κύπρο τα Α.Ε.Ι. σιγά-σιγά θα γίνουν αξιόλογα ώστε με μικρές δαπάνες να μπορούν να σπουδάζουν σε σοβαρά Α.Ε.Ι. και οι Έλληνε φοιτητές.\nΑπό τα Ελληνικά Α.Ε.Ι. μην περιμένετε πολλά πράγματα δυστυχώς.\nΈχουν πάρει την κάτω βόλτα!!\nΤα περισσότερα βρίσκονται σε κεκλιμένο επίπεδο και σε σημείο που οι δυνάμεις που δρουν δεν τους επιτρέπουν επιστροφή..\nΊσως εάν (και όταν) ιδρυθούν ιδιωτικά Α.Ε.Ι. στην χώρα μας ένα μικρό Α.Ε.Ι. του ΣΕΒ για οικονομολόγους, νομικούς, μηχανολόγους να αποτελεί την μοναδική ελπίδα σωτηρίας..\nΤελείωσα το εν Αυήναις Καποδιστριακό το 1990. Γενικά, αν και τα πράγματα δεν ήταν καθόλου τέλεια, το επίπεδο των σπουδών, τουλάχιστον στα μαθήματα που σε ενδιέφεραν για ειδικότητα, ήταν καλό. Μεταπτυχιακά και διδακτορικό έκανα στο Παρίσι. Μετά το '90 άρχισε σε εμάς η κατρακύλα με την αυξανόμενη επιθετικότητα της άκρας Αριστεράς και τη μόδα των καταλήψεων (τις οποίες ενίσχυε το ΠΑΣΟΚ επί Μητσοτάκη - το κακό που έχει κάνει ο Παπανδρεϊσμός στην Ελλάδα θα περάσουν 100 χρόνια για να διορθωθεί - για να γυρίσουν μπούμεραγκ εναντίον του).\nΤα πράγματα πλέον είναι τραγικά και το κακό είναι ότι οι ίδιοι οι καθηγητές έχουν συνηθίσει στην κατάσταση αυτή, ένα είδος μιθριδατισμού. Μιλούσα τις προάλλες με παλιά μου καθηγήτρια που μόλις συνταξιοδοτήθηκε, του χώρου του "παραδοσιακού" ΠΑΣΟΚ. Αναφέρθηκα στις καταλήψεις και ενώ δεν συμφωνούσε άρχισε να μου λέει, ως απόδειξη λειτουργίας του Πανεπιστημίου, "βέβαια, οι φοιτητές από μόνοι τους δουλεύουν" κ.λπ. Δηλαδή, ένας άνθρωπος με σοσιαλιστικές αρχές, με σπουδές στο εξωτερικό, να φτάνει να προβάλει την απόλυτη ιδιώτευση: Μελέτη κατά μόνας! Ούτε σπουδαστήριο, ούτε τίποτα στον (κατειλημμένο) πανεπιστημιακό χώρο. Όταν βέβαια τη ρώτησα αν είναι εικόνα αυτή που δίνει στο εξωτερικό το ελληνικό Πανεπιστήμιο, εκεί κατέβασε το κεφάλι (γιατί είναι έντιμος άνθρωπος).\nΣτο μεταξύ, η μισή Φιλοσοφική Αθηνών είναι μία απέραντη καφετέρια και ολόκληρη μία απέραντη κουρελαρία.\nΤα παιδιά μου είναι μικρά ακόμα. Αλλά επειδή ξέρω ότι δεν πρόκειται να αλλάξει τίποτα και θα ζούμε για πολλές δεκαετίες ακόμα κάτω από μία αμείλικτη αριστερίστικη και σταλινική μαζί (και όχι αριστερή) δικτατορία, από τώρα έχουμε αποφασίσει με τη γυναίκα μου, με θυσία οικονομική, να τα στείλουμε και για προπτυχιακά στο εξωτερικό.\nΤο ελληνικό Πανεπιστήμιο έχει τελειώσει, το κατέστρεψε η συμπλεγματική άκρα Αριστερά, με τη βοήθεια του ΠΑΣΟΚ.\nΚαι μια και το ανέφερε ο Χρήστος Βαρδάκας, το Πανεπιστήμιο Κύπρου είναι πράγματι μία πολύ καλή εναλλακτική επιλογή για έναν έλληνα φοιτητή. Ελπίζω να το κρατήσουν έτσι και να μην επιτρέψουν σε Τσυριζόπαιδα να το κάνουν κι αυτό σαν τα μούτρα τους.\nΤο κόλπο του άρη είναι παλιό. Οταν το μόνο που θέλεις είναι να ροκανίσεις το χρόνο (γιατί έτσι κι αλλιώς σε μερικούς μήνες θα αποτελείς ανάμνηση) ξεκινάς απο..μηδενική βάση.\nΣυγκροτείς επιτροπές για να..μελετήσουν τα προβληματα της παιδείας και οι επιτροπές θα προκαλέσουν ζυμώσεις και κόντρα ζυμώσεις και θα αναζητηθούν συναινέσεις κλπ κλπ μέχρι να φτάσει η ώρα ο αρούλης να γίνει μπουχός απο το υπουργείο.\nΜετά περιφέρεσαι στα κανάλια δηλώνοντας ότι έθεσες τις..βάσεις για σημαντικές αλλαγές αλλά μεσολάβησαν οι εκλογές και δεν πρόκανες.\nΓενικά όταν δεν έχεις σκοπό να κάνεις τίποτε ξεκινάς απο μηδενική βάση και καταλήγεις σε μηδενικό αποτέλεσμα.\nΜας έχει φάει ο λαϊκισμός της αριστεράς και η φοβική ΝΔ\nΚάποια στιγμή κ. Βαρδάκα, και όταν κατακαθίσει ο κουρνιαχτός της παρακμής μας, καινούργιες παραγωγικές δυνάμεις θα εμφανιστούν. Για τώρα, φοβάμαι πως η διαπίστωσή σας είναι αληθινή. Η δημόσια παιδεία μας ειναι κλινικά νεκρή.\nΑγαπητέ Μάρκο, ευχαριστώ για το ωραίο σχόλιο. Και εγώ με τη σειρά μου, θα συμβούλευα τους ελληνες, στο βαθμό που είναι δυνατόν, να προτρέψουν τα παιδιά τους για σπουδές στη δυτική Ευρώπη. Ο,τι κι αν τελειώσουν στην Ελλάδα.\nΤο Ασυλο πιστεύω πως θα καταργηθεί μόνον όταν πέσουν κάποιοι νεκροί. Στην επόμενη "εξέγερση", πιστεύω πως θα βγούν όπλα. Το σύστημα χρειάζεται ένα κλονισμό για να συνέλθει.\nΚολπάκια λοιπόν, φίλε Yosemite . Τα γνωστά... Και το μπαλάκι στον Γιώργο. Απο τον μηδενικό Καταλληλότερο, στον μηδενικό Ακαλληλότερο.\nΜυρίζομαι νομοσχέδιο λαϊκό, για τώρα, με πλήρη εισαγωγή των πάντων στα πανεπιστήμια. Θα γινουν τα πανεπιστήμια Βυρητός. Μέχρι να τελειώσουν, σε κάποια μελλοντική "εξέγερση". Η παρακμή έχει στάδια. Και τέλος. Νάσαι καλά.\nΦίλτατε epasepal, χαίρομαι που σου άρεσε. Ναί, οι πάντες λαικίζουν. Το εθνικό μας θέμα...\nΣυμφωνώ απολύτως με τον παλιό "συναγωνιστή" Yosemite Sam!\nΤιποτολογίες, όπως αναφέρει σε ένα άρθρο του στα "Επίκαιρα" ο Νίκος Δήμου. Ο καιρός να περνάει, και να φαίνεται ότι κάνουμε έργο, μένοντας μακρυά από τα κάστανα στην φωτιά.\nΣυγγνώμην. Στο Lifo και όχι στα "Επίκαιρα"\nΣυμφωνώ αγαπητέ μου dion.Τιποτολογίες -


Γαύδος | Earth Hour Hellas\nPosts Tagged ‘Γαύδος’\nΜήνυμα από τη Γαύδο!\nPosted by: Laughter Yoga on: 20 Μαρτίου, 2008\nIn: Οικολογία | Περιβάλλον | Nέα\nΑπό τη Στέλλα Στεφανάκη, μόνιμη κάτοικο Γαύδου.\n«Με λένε Στέλλα και τα τελευταία χρόνια, ζω και εργάζομαι στη Γαύδο.\nΊσως τον τελευταίο παράδεισο.\nΗ ζωή στη Γαύδο είναι ιδιόρρυθμη, για άλλους δύσκολη.\nΕμένα είναι επιλογή μου, και λατρεύω αυτόν τον τόπο.\nΤο σπίτι μου βρίσκεται στη μέση σχεδόν του νησιού με θέα τα καταπράσινα χωράφια, τους μικρούς λοφίσκους και το απέραντο γαλάζιο.\nΈνα σπίτι απλό, λιτό, σαν όλα τα σπίτια των μεγαλουπόλεων,με μικρές όμως αλλαγές, που κάνουν την ζωή μου πιο εύκολη ,πιο υγιεινή, πιο φιλική προς το περιβάλλον.\nΡεύμα παίρνω από μια μικρή συστάδα φωτοβολταικών πάνελ και μίας ανεμογεννήτριας.Το ρεύμα που παράγεται μου είναι αρκετό, ώστε να έχω όλες τις ανέσεις που χρειάζομαι.Πλυντήριο ρούχων, ψυγείο-καταψύκτη, τηλεόραση, υπολογιστή και φωτισμό, τόσο όσο να με βλέπουν από την Κρήτη. Το ρεύμα είναι παραπάνω από αρκετό, έτσι αποθηκεύω το επιπλέον σε μπαταρίες.\nΠαράλληλα, σε μια μικρή δεξαμενή νερού, μαζεύω το βρόχινο νερό, το οποίο χρησιμοποιώ για πόσιμο. Το παραπανίσιο πέφτει στον κήπο που έχω φυτέψει με λαχανικά και λιπαίνω με κοπριά από τα χειμαδιά, τα οργανικά μου σκουπίδια και στάχτη από το τζάκι.\nΓια την καθαριότητα του σπιτιού χρησιμοποιώ, σόδα, χυμό λεμονιού ή ξύδι, και πράσινο τριμμένο σαπούνι.\nΤο πράσινο σαπούνι είναι εξαιρετικό και στο μπάνιο, καθώς και ο φυσικός άργιλος που υπάρχει εδώ άφθονος.\nΜετά το μπάνιο με άργιλο, ένα μείγμα ελαιολάδου-λίγες σταγόνες χυμού λεμονιού ή πορτοκαλιο , είναι ότι καλλίτερο για το δέρμα.\nΣαπούνι πράσινο βάζω επίσης και μέσα στα συρτάρια, που πέρα από την μυρωδιά του, προστατεύει τα ρούχα από τον σκόρο και την υγρασία. Εξαιρετικό είναι και το θυμάρι για τα ρούχα στα συρτάρια, καθώς και στη μαγειρική.\nΑντί για αποσμητικά χώρου, καίω λίγες σταγόνες αιθέριων ελαίων.\nΧαρτιά από το γραφείο, που παλαιότερα πετούσα στα σκουπίδια ,σήμερα μαζί και τις εφημερίδες, περιοδικά και ότι άλλο χαρτί έχω, τα μουλιάζω σε σκέτο νερό, την μάζα την κάνω μικρές μπάλες και αφού τις στεγνώσω τις βάζω στο τζάκι αντί για καυσόξυλα.\nΚαθημερινά, περπατώ πέντε χλμ για να πάω στο γραφείο μου, μέσα στα πεύκα και στους κέδρους.\nΤο γραφείο, είναι σ’ ένα πετρόκτιστο συγκρότημα κτηρίων ,εναρμονισμένο τέλεια με το περιβάλλον του νησιού και ηλεκτροδοτείται από φωτοβολταικό και αιολικό σύστημα.\nΘεωρώ ότι είναι βιασμός, σ’ ένα τέτοιο τόπο που ο ήλιος και ο αέρας δεν λείπουν ούτε λεπτό, να χρησιμοποιείς ενέργεια από πετρελαιογεννήτριες, ιδιωτικές ή της ΔΕΗ.\nΤέτοια συστήματα παραγωγής ενέργειας χρησιμοποιούν πολλοί εδώ, γιατί το κόστος δεν είναι απαγορευτικό πια, η διάρκεια ζωής τους μεγάλη η συντήρηση ελάχιστη και τα οφέλη πολλαπλάσια.\nΝομίζω ότι δεν κάνω αρκετά, δεν ξέρω γιατί. Είμαι ανοικτή σε κάθε πρόταση ιδέα και συμβουλή.»\nΣτέλλα, το μήνυμα σου μας γέμισε Ελλάδα, όμορφες εικόνες κι αισιοδοξία. Αν κάποιος πρέπει να δώσει συμβουλές, είσαι εσύ σε εμάς τους πιο θεωρητικούς της οικολογικής διαβίωσης. Είμαστε σίγουροι ότι πολλοί θα ενδιαφέρονται- όπως κι εμείς- να μας δώσεις περισσότερες λεπτομέρειες για τις τεχνικές και οικονομικές διαστάσεις της εγκατάστασης των ΑΠΕ. Επίσης, πολύ ενδιαφέροντα είναι και καθαριστικά σου. Σε ευχαριστούμε γι’ αυτό το ελπιδοφόρο μήνυμα!\nΔιαβάστε την ιδέα μας για τη συνέχεια κάνοντας κλικ εδώ…\nΕτικέτες: Γαύδος, Ελλάδα


Θωρακίζονται οι βουλευτές για τον κορωνοϊό - Ειδικές πύλες θερμομέτρησης στη Βουλή | Pronews\n29/10/2020 - 17:10 | Τελευταία ενημέρωση: 29/10/2020 - 17:10\n1.Μείωση του ορίου ταυτόχρονης φυσικής παρουσίας Βουλευτών στην Αίθουσα της Ολομέλειας από 60 σε 50 Βουλευτές.\n2.Λειτουργία κατά προτεραιότητα των Διαρκών Επιτροπών για την επεξεργασία και εξέταση των νομοσχεδίων και σύσταση για συμμετοχή των Βουλευτών στις Επιτροπές με το σύστημα τηλεδιάσκεψης.\n3.Λειτουργία της Διάσκεψης των Προέδρων με την αντιπροσωπευτική παρουσία των 6 μελών - εκπροσώπων των ΚΟ.\n4.Ειδικές πύλες θερμομέτρησης θα εγκατασταθούν άμεσα σε όλες τις εισόδους της Βουλής.\n5.Ενίσχυση του μηχανισμού ιχνηλατήσεων πιθανών κρουσμάτων covid υπό την καθοδήγηση των ιατρών της υγειονομικής μονάδας της Βουλής.\n6.Αυστηρή τήρηση του χρόνου ομιλίας ώστε να ολοκληρώνονται οι συνεδριάσεις στον προβλεπόμενο χρόνο κατά τον Κανονισμό.\n7.Τακτικές διακοπές για υγειονομικό καθαρισμό και αερισμό των αιθουσών κατά τη διάρκεια των συνεδριάσεων.\n8.Αύξηση του ποσοστού τηλεργασίας των υπαλλήλων.\nΝ.Σύψας: «Δεν μπορούμε να αποφύγουμε το lockdown ''ακορντεόν''» (βίντεο)


Κβαντική φυσική για μικρά παιδιά - Working Mama\nΠΑΙΔΙΔΙΑΒΑΖΟΝΤΑΣ ΜΕ ΤΑ ΠΑΙΔΙΑΚβαντική φυσική για μικρά παιδιά\nΚβαντική Φυσική – Αστροφυσική – Επιστήμη των πυραύλων…\nΠοιος σας είπε ότι τα μικρά παιδιά δεν μπορούν να μάθουν και να αντιληφθούν έννοιες της επιστήμης; Τα βιβλία της σειράς των Εκδόσεων Παπαδόπουλος πανεπιστήμιο για μικρά παιδιά ήρθαν για να απαντήσουν σε αυτή μας της απορία! Ο συγγραφέας του βιβλίου πιστεύει ότι δεν είναι ποτέ νωρίς να εισαγάγεις τα παιδιά στον ξέφρενο και υπέροχο κόσμο της Φυσικής!\nΈννοιες όπως ενέργεια, άτομο, νετρόνιο και ηλεκτρόνιο εξηγούνται μέσα από τη λιτή εικονογράφηση του βιβλίου και το παιδί τις καταλαβαίνει απόλυτα. Μια σφαίρα γίνεται το έναυσμα για το ταξίδι στην Κβαντική Φυσική… Η μικρή μου μάλιστα το διάβασε μόνη της το συγκεκριμένο βιβλίο αφού το κείμενο που συνοδεύει τις εικόνες του βιβλίου είναι πολύ μικρό ώστε να μην μπερδεύει το παιδί!\nΑν θέλετε το παιδί σας να γνωρίσει από πολύ μικρή ηλικία την επιστήμη της Φυσικής μην διστάσετε να εμπιστευτείτε αυτή τη σειρά βιβλίων! Εμείς μάθαμε Κβαντική φυσική, εσείς;\nΠροηγούμενο άρθροBronzer + ήλιος = Καλοκαίρι!\nΕπόμενο άρθροΟι Εκδόσεις Κλειδάριθμος κάνουν ντεμπούτο στην παιδική λογοτεχνία.


Παιχνίδι Η Cindy Hairstylist 2 - να παίξετε online δωρεάν.\nΘα έχουν προσληφθεί για να εργαστεί ως διευθυντής κουρείο, οι πελάτες θα πρέπει να έρχονται σε σας για να κάνετε τις παραγγελίες κούρεμα ή βαφή των μαλλιών σας, θα έχετε τα επαγγελματικά εργαλεία και\n© Δωρεάν online παιχνίδι Η Cindy Hairstylist 2 (). Κάντε online παιχνίδι λάμψης Η Cindy Hairstylist 2 για δωρεάν. Μην ξεχάσετε να αξιολογήσετε αυτό το παιχνίδι Η Cindy Hairstylist 2 και να μοιραστούν αυτό το παιχνίδι με τους καλύτερους φίλους σας.\nΠαιχνίδι Η Cindy Hairstylist 2 σε απευθείας σύνδεση\nΠεριγραφή του παιχνιδιού Η Cindy Hairstylist 2 γραμμή. Πώς να παίξετε το παιχνίδι online Θα έχουν προσληφθεί για να εργαστεί ως διευθυντής κουρείο, οι πελάτες θα πρέπει να έρχονται σε σας για να κάνετε τις παραγγελίες κούρεμα ή βαφή των μαλλιών σας, θα έχετε τα επαγγελματικά εργαλεία και την εργασία όταν τελειώσετε, μπορείτε να πληρώνομαι για νέες καρέκλες και πιστολάκι για τα μαλλιά.\nΗ Cindy Hairstylist 2 ( Ψηφοφορίες63, Δευτεροβάθμια Βαθμολογία: 4.56/5)


Ακυβέρνητος: Οι κυριότερες ειδήσεις Νο6\nΑναρτήθηκε από Ακυβέρνητος στις Κυριακή, Φεβρουαρίου 19, 2012\nΜαρία Νι 19 Φεβρουαρίου 2012 - 12:55 μ.μ.\nΝο10:έλα παππού να σου δείξω τα αμπέλια σου.\nΝο9:τα σκ@τ@ με τα λουκούμια.\nΝο7:και θα καταλήξουν στην πισινά της βίλας στην Εκάλη.\nΝο4:να μην καταλήξουν και αυτά στην πισίνα. Πόσα έπαιρναν;\nΝο3:εκνευρίστηκα πολύ με κάτι ελληναράδες που δεν είδαν με καλό μάτι τις ενέργειες αυτές. Οι λαοί δεν έχουν να χωρίσουν τίποτα μεταξύ του και ότι κάνουν οι κυβερνήσεις, καλό ή καλό, σίγουρα δεν γίνεται για τον λαό.\nΝο2:ιδέα για μετακόμιση.\nΝο1:η ντροπή σε αυτή την χώρα είναι είδος προς εξαφάνιση.\nΠέτρος Κ. 19 Φεβρουαρίου 2012 - 6:32 μ.μ.\nΜαρία μου μη συγχύζεσαι. Μη ξεχνάς πως άνοιξε το τριώδιο και βγήκαν οι καρνάβαλοι.\nΜαζεστίξ 19 Φεβρουαρίου 2012 - 1:40 μ.μ.\nΤους αποδεδειγμένους ισχυρισμου΄ς της Κατσέλη (που φωνάζουμε δυυο χρόνια τώρα) φυσικά τους θάψανε τα χουντοκάναλα.\nΓια Μίκη και Γλέζο, τι να πω; Τα είπε ολα η φωτογραφία με το μπάτσο να ψεκάζει τη μουρη του Γλέζου με χημικό...\nΚι όσο για τους Ιταλους δημάρχους, έχω να πω πως κρίμα είναι να δίνουν το μισθό τους στο ελληνικό κράτος, αφού αυτό τους δίνει στις τράπεζες εγχωριες και ξενες...\nΚαλή η πρόθεσή τους, αλλά κρίμα να τα παίρνει τελικά η ΕΚΤ απο δυο τίμιους δημάρχους...\nΠέτρος Κ. 19 Φεβρουαρίου 2012 - 6:38 μ.μ.\nΚαι που θες βρε Μαζεστίξ να γνωρίζει ο μπάτσος τον Γλέζο; Όταν ο Γλέζος έπαιζε τη ζωή του κορώνα-γράμματα δεν είχε γεννηθεί ούτε ο πατέρας του μπάτσου. Ο μπάτσος απλά είδε μπροστά του έναν υπερήλικα και σκέφτηκε "ωραία, αυτός δεν μπορεί να τρέξει, το χημικό δεν θα πάει στράφι...".\nΤην ίδια σκέψη έκανα κι εγώ για τους Ιταλούς δημάρχους. Θα προτιμούσα να έδιναν τα χρήματα σε πολυτεκνικές οργανώσεις και αυτές να επέλεγαν τους πλέον άπορους για να τα δώσουν. Το δυστύχημα είναι πως οι δύο αυτοί άνθρωποι θεωρούν πως ο μισθοί τους θα πιάσουν τόπο.\nΚρίμα, αλλά η πράξη τους παραμένει σπουδαία.\nmarianaonice 19 Φεβρουαρίου 2012 - 4:59 μ.μ.\nΠολύ σωστές όλες οι επισημάνσεις σου για τις τελευταίες μας ειδήσεις...\nΟ Μαζέστιξ με κάλυψε πλήρως.\nΣωτηρία υπάρχει; φοβάμαι πως όχι...\nΠέτρος Κ. 19 Φεβρουαρίου 2012 - 6:41 μ.μ.\nΑν συνεχίσουμε να κουβαλάμε τα ίδια μυαλά και αν συνεχίσουμε να διατηρούμε το ίδιο πολιτικό προσωπικό με τις μίζες τους, τις ασυλίες τους και τις σάπιες ιδέες τους, τότε σίγουρα όχι, δεν υπάρχει σωτηρία.\nΑν αλλάξουμε κι εμείς κι αυτούς, είμαι σίγουρος πως ναι!


Κουραμπιέδες | Αραβική Κουζίνα – Arabic Kitchen – المطبخ العربي – Συνταγές του Καμηλιέρη\nΚουραμπιές. Ένα νόστιμο γιορτινό γλυκό, ετοιμάζεται και καταναλώνεται όλες τις εποχές. Γλυκό με ρίζες την λεκάνη της Μεσογείου, λαχταριστό με την γεύση του τραγανού αμύγδαλου, και την υπέροχη μυρωδιά του φρέσκου βουτύρου, ανακατεμένη με το ροδόνερο και την χιονισμένη εμφάνιση του από την άχνη ζάχαρη.\n3/4 Της κούπας αμύγδαλα.\n1 Κούπα άχνη ζάχαρη.\n1/4 Της Κούπας ροδόνερο.\n300 Γρ. φρέσκο αγελαδινό βούτυρο (πωλείται χύμα).\nΚαι αρκετή άχνη για το πασπάλισμα.\nΑφήνουμε το βούτυρο έξω να μαλακώσει και να αποκτήσει θερμοκρασία δωματίου.\nΒάζουμε τα αμύγδαλα σε αντικολλητικό ταψί η σε απλό ταψί πάνω σε λαδόκολλα και τα βάζουμε στον φούρνο στους 170 βαθμούς για 7 λεπτά.\nΤα κοπανάμε ελαφρά στο γουδί (να σπάσουν σε χονδρά κομμάτια).\nΑνακατεύουμε καλά το αλεύρι με το baking powder.\nΒάζουμε το βούτυρο στο μίξερ και το χτυπάμε για αρκετή ώρα μέχρι να αφρατέψει (τουλάχιστον 20 λεπτά).\nΠροσθέτουμε σιγά σιγά την άχνη και συνεχίζοντας το χτύπημα στο μίξερ για 7-10 λεπτά, μέχρι να έχουμε ένα αφράτο κρεμώδης μείγμα.\nΠροσθέτουμε σιγά σιγά το αλεύρι και συνεχίζουμε το χτύπημα στο μίξερ για περίπου 5 λεπτά, το μείγμα μας δεν πρέπει να είναι πολύ μαλακό αλλά ούτε πολύ σφιχτό.\nΠροσθέτουμε τα σπασμένα αμύγδαλα και ανακατεύουμε καλά όλο το μείγμα.\nΤέλος προσθέτουμε το ροδόνερο και ανακατεύουμε όλο το μείγμα.\nΕάν δούμε ότι το μείγμα μας είναι σφιχτό προσθέτουμε λίγο χλιαρό νερό και ανακατεύουμε καλά.\nΜη ξεχνάτε ότι το καλό χτύπημα μας δίνει τον πολύ αφράτο κουραμπιέ.\nΧωρίζουμε την ζύμη μας σε τεμάχια των 30 γρ, περίπου.\nΤα κάνουμε μπαλάκια και τα πλάθουμε σε όποιο σχέδιο θέλουμε, αν έχετε καλούπι σίγουρα θα κάνετε ωραία σχέδια, αν δεν έχετε, τότε μπορείτε με το πιρούνι να κάνετε σχέδιο η ακόμα και σκέτα χωρίς σχέδιο.\nΣε προθερμασμένο φούρνο και στους 180 βαθμούς Κελσίου ψήνουμε για 20 έως 25 λεπτά, δεν ξεροψήνουμε και πρέπει να μείνουν άσπρα από πάνω.\nΑφήνουμε τους κουραμπιέδες να κρυώσουν τελείως, δεν τα μετακινούμε καθόλου πριν κρυώσουν, πασπαλίζουμε με μπόλικη άχνη από όλες τις πλευρές.\nΟι χιονισμένοι μας κουραμπιέδες.\nΤοποθετούμε τους κουραμπιέδες σε μεταλλικά κουτιά να είναι πάντα φρέσκα για κατανάλωση.\nΚαι η απόλαυση δική σας.


Η τέχνη στο σχολείο μας » Ιστολόγιο Μαθητών 1ου Γενικού Λυκείου Ξάνθης\n« Η ελευθερία του λόγου\nΟι σχολικοί περίπατοι (δεν) πρέπει να καταργηθούν »\nΦέτος το τμήμα μου στο μάθημα της διερευνητικής εργασίας (project) ασχολείται με την ιστορία και τον πολιτισμό των Αρχαίων Αβδήρων. Συγκεκριμένα ασχολούμαστε με ποικιλία θεμάτων, όπως είναι η φιλοσοφία που αναπτύχθηκε στην περιοχή των Αβδήρων, το πολίτευμα που επικρατούσε εκείνη την εποχή, ο καθημερινός τρόπος ζωής των Αβδηριτών κ.α. Στο πλαίσιο αυτό η καθηγήτρια μας στο μάθημα αυτό, η κυρία Μπαρμπαλιού αποφάσισε να επισκεφθούμε ένα άτομο που ασχολείται με τον τομέα της γλυπτικής για να φτιάξουμε δικά μας δημιουργήματα με πηλό που να έχουν σχέση με τα αρχαία χρόνια. Έτσι στης 5 Δεκεμβρίου 2012 πήγαμε στο εργαστήρι της κυρίας Σπανού, η οποία είναι ειδική στις κατασκευές με πηλό. (Θα πρέπει να σημειωθεί ότι όλα τα υλικά που χρησιμοποιήθηκαν τα αγόρασε η κυρία Σπανού με δικά της έξοδα).\nΑρχικά μάς μοιράστηκε ο πηλός και η κυρία Σπανού μας έδειξε μερικούς τρόπους για να φτιάξουμε εύκολα και γρήγορα διάφορα πράγματα, όπως αρχαία νομίσματα, προτομές προσώπων και άλλα παρόμοια δημιουργήματα. Από εκεί και πέρα όμως ο κάθε μαθητής είχε τη δυνατότητα να δημιουργήσει ό, τι αυτός επιθυμούσε.\nΣτην αρχή όλοι οι μαθητές πίστευαν πως αυτή η δραστηριότητα θα ήταν χάσιμο χρόνου και πως δεν θα ωφελούσε σε τίποτα. Επιπλέον όλοι νόμιζαν πως δεν ήταν ικανοί να φτιάξουν κάτι ωραίο και όταν πήραν τον πηλό στα χέρια τους δεν ήθελαν ούτε καν να προσπαθήσουν. Στη συνέχεια όμως με τη βοήθεια της κυρίας Σπανού, η οποία ήταν πολύ υπομονετική και πρόθυμη να βοηθήσει τα παιδιά, όλοι οι μαθητές έφτιαξαν όχι μόνο ένα αλλά δύο ή τρία δημιουργήματα.\nΤελικά οι δύο αυτές ώρες ήταν απολαυστικές και όλοι ήμασταν πολύ ευχαριστημένοι με τα αποτελέσματα. Το να δίνεις σχήμα σε ένα άχαρο κομμάτι πηλού είναι αρκετά διασκεδαστικό και σου δίνει δύναμη γιατί ξέρεις ότι μπορείς να καταφέρεις τα πάντα αρκεί να το θέλεις πολύ.\nΤέλος, θα θέλαμε να ευχαριστήσουμε την κ.Μπαρμπαλιού που σκέφτηκε αυτή την ιδέα και μας έδωσε την ευκαιρία να περάσουμε τόσο ωραία, την κ.Σπανού που προσφέρθηκε να μας βοηθήσει και την διεύθυνση του σχολείου που έδωσε την άδεια για να πραγματοποιηθεί αυτή η δραστηριότητα.


Σειρά GPSMAP® 722/922(xs) πλότερ και βυθόµετρα µε οθόνη αφής για µία ανεπανάληπτη εµπειρία στη θάλασσα - Boat & Fishing\nΑΡΧΙΚΗ / ΕΞΟΠΛΙΣΜΟΣ / Σειρά GPSMAP® 722/922(xs) πλότερ και βυθόµετρα µε οθόνη αφής για µία ανεπανάληπτη εµπειρία στη θάλασσα\nΖήστε μια μοναδική εμπειρία πλοήγησης και μοναδικές λειτουργίες σε σόναρ στα μοντέλα xs. Τα GPSMAP 722 και 922 αποτελούν μία ιδανική λύση στις 7 ή 9 ίντσες. Xωρίς κανένα συμβιβασμό στις λειτουργίες, την ποιότητα και την ευκρίνεια της οθόνης. Υποστηρίζουν ασύρματη σύνδεση με την εφαρμογή Active Captain. Παράλληλα διαθέτουν ενσωματωμένο δέκτη 10Hz για GPS/GLONASS, που προσφέρει ομαλή απεικόνιση στην πλοήγηση.\nΑυτά τα κομψά πλότερ προσφέρουν πλήρη συνδεσιμότητα με το δίκτυο Garmin Marine Network. Για κοινή χρήση δεδομένων σόναρ, χαρτών, δεδομένων χρήστη, ραντάρ, καμερών και Panoptix μεταξύ συσκευών. Επιπλέον, υποστηρίζουν NMEA® 2000 και NMEA 0183, για συνεργασία με αυτόματο πιλότο, digital switching, VHF, AIS και άλλα αισθητήρια.\nΕκμεταλλευτείτε στο ψάρεμα τις λειτουργίες των μοντέλων xs, με ενσωματωμένο παραδοσιακό σόναρ CHIRP 1Kw και CHIRP ClearVüTM. Για φωτογραφική απεικόνιση του βυθού (τα αισθητήρια πωλούνται χωριστά). Τα GPSMAP 722/722xs και 922/922xs έχουν προφορτωμένο βασικό παγκόσμιο χάρτη, ενώ στη συσκευασία τους περιλαμβάνεται και ο αναλυτικός χάρτης Ελλάδας BlueChart® g2 Vision® HD, με αυτόματο υπολογισμό πορείας, δορυφορική απεικόνιση, τρισδιάστατη απεικόνιση πάνω και κάτω από την επιφάνεια της θάλασσας, φωτογραφίες από μαρίνες και λιμάνια, και άλλα. Εσείς ορίστε μόνο τον τελικό προορισμό και αφήστε το πλότερ να σχεδιάσει μια προτεινόμενη πορεία για εσάς, λαμβάνοντας υπόψη τις παραμέτρους του σκάφους σας. Επιπλέον, έχουν προεγκατεστημένο το λογισμικό Quickdraw Contours που σας επιτρέπει να δημιουργείτε ακαριαία τους δικούς σας χάρτες υψηλής ευκρίνειας, για το ψάρεμα με ισοβαθείς που φτάνουν τα 30 εκατοστά.\nΣε όλες τις εκδόσεις έχουν ενσωματωθεί εξελιγμένες λειτουργίες για την ιστιοπλοΐα, προσφέροντας laylines, πληροφορίες για παλίρροιες, νέο γράφημα ανέμου, δείκτη ρευμάτων και άλλα στοιχεία που θα αποδειχτούν πολύτιμα στο ταξίδι σας. Όλα τα μοντέλα υποστηρίζουν ANT για σύνδεση με το smartwatch για τη θάλασσα quatix® 5, το ασύρματο αισθητήριο gWindTM Wireless 2, το όργανο GNXTM Wind και ασύρματα χειριστήρια. Επιπρόσθετα, τα μοντέλα xs σόναρ.


Υποβολή αιτήσεων μίας θέσης στην ΕΕ – Ergasianews.gr\nΥποβολή αιτήσεων μίας θέσης στην ΕΕ\nΗ θέση γενικού διευθυντή Μετάφρασης (βαθμός AD 15 — AD 16) του Δικαστηρίου της Ευρωπαϊκής Ένωσης στο Λουξεμβούργο είναι κενή. Η πλήρωση της θέσης αυτής θα γίνει κατ’ εφαρμογή του άρθρου 29 παράγραφος 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης.\nΦΥΣΗ ΤΩΝ ΚΑΘΗΚΟΝΤΩΝ ΚΑΙ ΑΠΑΙΤΟΥΜΕΝΑ ΠΡΟΣΟΝΤΑ\nΟ γενικός διευθυντής Μετάφρασης προΐσταται της Γενικής Διεύθυνσης Μετάφρασης υπό την εποπτεία του Γραμματέα του Δικαστηρίου της Ευρωπαϊκής Ένωσης. Η Γενική αυτή Διεύθυνση (1) επιτελεί το έργο της νομικής μετάφρασης του Δικαστηρίου της Ευρωπαϊκής Ένωσης. Συμβάλλει στην τήρηση του γλωσσικού καθεστώτος των δικαιοδοτικών οργάνων του θεσμικού αυτού οργάνου, όσον αφορά τόσο τη διεξαγωγή των διαδικασιών όσο και τη δημοσίευση της νομολογίας. Η εν λόγω υπηρεσία αποτελείται από 900 περίπου υπαλλήλους, εκ των οποίων τουλάχιστον 600 είναι γλωσσομαθείς νομικοί, και απασχολεί σημαντικό αριθμό εξωτερικών συνεργατών.\nΟ γενικός διευθυντής Μετάφρασης είναι επιφορτισμένος με το έργο της εποπτείας και του συντονισμού των διευθυντών καθώς και των προϊσταμένων των γλωσσικών μονάδων και των ειδικών μονάδων της Γενικής Διεύθυνσης. Συνεργάζεται αποτελεσματικά, κατά την εκτέλεση των καθηκόντων του, με τους λοιπούς γενικούς διευθυντές και τους προϊσταμένους των υπηρεσιών του θεσμικού οργάνου.\nΟ γενικός διευθυντής πρέπει να διαθέτει τα προσόντα που απαιτούνται για τη διεύθυνση και τον συντονισμό μιας σημαντικής διοικητικής μονάδας. Στο πλαίσιο αυτό, πρέπει να διαθέτει ιδιαίτερες οργανωτικές ικανότητες και να είναι ικανός να προσαρμόζει τη δομή της Γενικής Διεύθυνσης στην εξέλιξη του δικαιοδοτικού συστήματος. Πρέπει επίσης να διαχειρίζεται με μεγάλη ευχέρεια τις διαπροσωπικές σχέσεις και να είναι ικανός να πείθει και να δίδει κίνητρα στους συνεργάτες του.\nΟ τρόπος διοίκησης της υπηρεσίας πρέπει να διαπνέεται από διαρκή μέριμνα προσαρμογής των ακολουθούμενων μεθόδων στις ανάγκες του δικαιοδοτικού έργου του θεσμικού οργάνου, διατήρησης του υψηλού επιπέδου ποιότητας των μεταφράσεων και αναζήτησης όλων των δυνατών μέσων προς αύξηση της παραγωγικότητας, περιλαμβανομένης της συνεχούς βελτίωσης της οργάνωσης, καθώς και της ευρείας χρήσης των νέων τεχνολογιών, για τις οποίες ο γενικός διευθυντής πρέπει να επιδεικνύει έντονο ενδιαφέρον, ειδικότερα για τα εργαλεία υποστήριξης της μετάφρασης.\nΥπήκοος κράτους μέλους της Ευρωπαϊκής Ένωσης, ο γενικός διευθυντής Μετάφρασης πρέπει να διαθέτει, λαμβανομένης υπόψη της φύσης των καθηκόντων, πλήρη νομική κατάρτιση πιστοποιούμενη με πτυχίο πανεπιστημίου.\nΑπαιτούνται γνώσεις και επαγγελματική πείρα τουλάχιστον δέκα ετών σε σχέση με τα προς άσκηση καθήκοντα. Θα συνεκτιμηθεί επαγγελματική πείρα στη διαχείριση μιας υπηρεσίας νομικής μετάφρασης.\nΑπαιτείται επίσης άριστη γνώση μιας επίσημης γλώσσας της Ευρωπαϊκής Ένωσης και πολύ καλή γνώση άλλων δύο επίσημων γλωσσών της Ένωσης. Για υπηρεσιακούς λόγους, είναι απαραίτητη η καλή γνώση της γαλλικής και της αγγλικής.\nΟι υποψηφιότητες για τη θέση αυτή πρέπει να περιέλθουν στον Γραμματέα του Δικαστηρίου της Ευρωπαϊκής Ένωσης αποκλειστικά με ηλεκτρονικό ταχυδρομείο στην ηλεκτρονική διεύθυνση [email protected] το αργότερο μέχρι τις 29 Απριλίου 2016. Κάθε υποψηφιότητα πρέπει να συνοδεύεται από λεπτομερές βιογραφικό σημείωμα και από κάθε άλλο χρήσιμο έγγραφο. Οι υποψήφιοι πρέπει επίσης να επισυνάψουν στην αίτηση υποψηφιότητάς τους υπόμνημα κατ’ ανώτατο όριο πέντε σελίδων, με το οποίο να εκθέτουν τις προτάσεις τους για τη λειτουργία της υπηρεσίας και να εξηγούν τους λόγους για τους οποίους εκτιμούν ότι διαθέτουν τα κατάλληλα προσόντα για την προς πλήρωση θέση.\nΠροηγούμενο Επιστρέφεται το παρακρατηθέντα επίδομα επικίνδυνης εργασίας\nΕπόμενο Θέλετε να εξεταστείτε για δίπλωμα;-Δεν μπορείτε μέχρι νεοτέρας


b-movies.gr - b-movies - FROM A WHISPER TO A SCREAM (1987)\nFROM A WHISPER TO A SCREAM (1987) (Καναδάς)\nA.K.A.: The Offspring\nΘέμα: Μαγεία, Εκδίκηση, Νεκροφιλία, Κανιβαλισμός, Βουντού, Παιδιά Δολοφόνοι, Gore, Σπονδυλωτή\nΣκηνοθεσία Jeff Burr\nΗθοποιοί Vincent Price, Susan Tyrrell, Clu Gulager, Miriam Byrd-Nethery, Cameron Mitchell, Martine Beswick, Lawrence Tierney, Megan McFarland, Terence Knox, Terry Kiser, Katherine Kaden, Didi Lanier, Angelo Rossitto, Ron Brooks, Tim Wingard\nΣενάριο C. Courtney Joyner, Darin Scott, Jeff Burr\nΠαραγωγή William Burr, Darin Scott, David Shaheen, Bubba Truckadoro, Mark Hannah, Mike Malone, Ron Arnold, Craig Greene, Allen Posten\nΜουσική Jim Manzie\nΦωτογραφία Craig Greene\nΜοντάζ W.O. Garrett\nΕιδικά εφέ Rob Burman, Lisa Taylor\nΤρεις ιστορίες τρόμου που αφηγείται ένας ερημίτης σε μια δημοσιογράφο που ήρθε να τον ρωτήσει για την πρόσφατα εκτελεσμένη ανιψιά του.\nΗ συγκεκριμένη σπονδυλωτή ταινία είναι μια από τις τελευταίες στη φιλμογραφία του Vincent Price, του ανθρώπου που ταύτισε το όνομα του με τη σκηνή του τρόμου όσο ελάχιστοι. Ο άρχοντας του τρόμου υποδύεται τον White έναν ερημίτη που μένει στο διαβόητο σπίτι των White και που η ανιψιά του (Martine Beswick) μόλις εκτελέστηκε με θανατηφόρα ένεση. Αυτό είναι και το πρόσχημα για την επίσκεψη μιας δημοσιογράφου (Susan Tyrrell) στο αρχοντικό κατά την οποία ο οικοδεσπότης θα της διηγηθεί τέσσερις ιστορίες τρόμου που δείχνουν την δύναμη του σπιτιού που οδήγησε την ανιψιά του στο φόνο.\nΌπως σε όλες τις σπονδυλωτές ταινίες κάποιες ιστορίες είναι καλύτερες από τις άλλες και στο FROM A WHISPER TO A SCREAM αυτό φαίνεται πιο έντονα αφού η διαφορά ποιότητας μεταξύ των ιστοριών είναι μεγάλη. Η πρώτη περιγράφει την πορεία ενός καταπιεσμένου ανθρωπάκου προς την απόλυτη παράνοια, το φόνο και τη νεκροφιλία και στη δεύτερη ένας άπληστος άνδρας έρχεται τόσο κοντά αλλά και τόσο μακριά με το μυστικό της αιώνιας ζωής.\nΗ τρίτη είναι η ιστορία ενός έρωτα μεταξύ μίας νεαρής και ενός μέλους περιοδεύοντα freak show με την ικανότητα να τρώει μέταλλα και γυαλί σαν να ήταν κορν φλέικς και η τέταρτη το πώς κατά τη διάρκεια του εμφυλίου ένας αδίστακτος στρατιωτικός και η διμοιρία του πιάνονται αιχμάλωτοι από στρατό παιδιών- κανίβαλων.\nΜε φωτεινή ίσως εξαίρεση την τελευταία ιστορία που έχει το μεγαλύτερο σεναριακό ενδιαφέρον, οι υπόλοιπες γενικά κυμαίνονται σε ρηχά νερά από πλευράς πρωτοτυπίας και ενδιαφέροντος. Το θέαμα είναι γενικά σε σταθερά επίπεδα αλλά κάθε μια από τις ιστορίες έχει κάτι να επιδείξει έτσι ώστε να μην ξεχνιέται ιδιαίτερα εύκολα.\nΚυρίως αυτό έχει να κάνει με σκηνές gore, που υπάρχουν σε αφθονία στην ταινία και ορισμένες είναι πραγματικά εντυπωσιακές. Στην τελευταία ιστορία εκτός από αρκετές τέτοιες υπάρχει και ένας φορμαρισμένος Cameron Mitchell που είναι απολαυστικός και είναι χιλιόμετρα μπροστά από όλους τους υπόλοιπους. Ο Mitchell όμως βοηθιέται και από το σενάριο που στην περίπτωση της ιστορίας του είναι ίσως ότι πιο αγωνιώδες και πρωτότυπο είχε να επιδείξει η ταινία.\nΟι υπόλοιπες ιστορίες δεν έχουν τέτοιου είδους βοήθεια, αλλά κι εκεί υπάρχουν ερμηνείες που ξεχωρίζουν όπως του Clu Gulager στην πρώτη ιστορία που είναι κάτι μεταξύ DERANGED και COMBAT SHOCK. Η δεύτερη μάλλον είναι η πιο αδιάφορη απ΄ όλες ενώ η τρίτη ξεχωρίζει παρόλα τα προβλήματα της κυρίως λόγω μιας εντυπωσιακής σε εκτέλεση σπλατεριάς. Από εκεί και πέρα υπάρχει και η επικαλυπτική ιστορία με τα δύο πιο ηχηρά ονόματα του cast σε πρώτο πλάνο, που όμως δεν καταφέρνουν να την ανεβάσουν πολύ περισσότερο.\nΠρέπει πάντως να αναγνωρίσει κανείς στην ταινία έναν γρήγορο ρυθμό με τις ιστορίες να αποφεύγουν τις περιττές φλυαρίες, αρκετά καλή ατμόσφαιρα που σε μερικές στιγμές γίνεται ιδιαίτερα έντονη και νοσηρή και πολλές σπλατεριές που θα ικανοποιήσουν σίγουρα τους fans. Όμως εξίσου φανερά είναι και τα σημάδια της παρακμής του σινεμά τρόμου των τελών της δεκαετίας του 80 ευτυχώς όχι σε βαθμό που να καθιστά την ταινία μη διασκεδαστική.\nΣε γενικές γραμμές πρόκειται για μια καλή επιλογή για τους φίλους των μεταγενέστερων σπονδυλωτών ταινιών τρόμου που γενικά χτυπάει κατευθείαν στην καρδιά των horror fans. Όσο για τον Vincent Price, τον οποίο έψησε ο ίδιος ο νεαρός τότε Jeff Burr για να παίξει στην ταινία, είναι ο γνώριμος άρχοντας στον λίγο χρόνο συμμετοχής του που χωρίς καμία βοήθεια από το σενάριο κάνει τη δουλειά του χωρίς πολλά- πολλά.\nΤο κλείσιμο σε μια τεράστια καριέρα στο σινεμά τρόμου για τον Vince ήρθε ένα χρόνο αργότερα με το DEAD HEAT. Σίγουρα όχι οι καλύτεροι δυνατοί επίλογοι για μια δοξασμένη καριέρα, αλλά οι fans του τρόμου στους οποίους απευθύνεται η ταινία δεν χρειάζονται δυνατά μπαμ- μπουμ κι εκρήξεις για να εκτιμήσουν μια από τις μεγαλύτερες μορφές του είδους και όχι μόνο.\nR1 Καναδάς (MGM)\nR4 Αυστραλία (MGM / Kaleidoscope Film)\nΚαι οι δύο εκδόσεις είναι χωρίς περικοπές. Η καλύτερη είναι η R1 που έχει αναμορφική μεταφορά.\nKroneberg (Βαθμολογία: 2) στίς 07/09/2008 18:34


Mass Mayhem παιχνίδια - παίξετε δωρεάν παιχνίδι - παιχνίδι\nMass Mayhem παιχνίδια\nΥπάρχει ανάγκη να καταστρέψει; & Ndash? ανοιχτή δωρεάν online παιχνίδι Mass Mayhem να παίξει το ρόλο των βομβιστών αυτοκτονίας. Ο ήρωας δεν φοβάται τον θάνατο, και δρα αλαζονικά, επιθετικά. Έφυγε από τα ερείπια, όπου κάποτε ήταν ένας δρόμος άνθισε πάρκο και τους ανθρώπους που περπατούν. Αποστολή & ndash του? εξαπλωθεί περισσότερο τα κτίρια και να σκοτώσουν τους εχθρούς. Δεν τον νοιάζει & ndash? ζουν μπροστά από τους ανθρώπους ή ζόμπι. Τα περισσότερα που είχε σπάσει τη ζωή, τόσο περισσότερο τα χρήματα θα πηγαίνουν στο λογαριασμό του, έτσι ώστε να μπορεί να διαφοροποιήσει τα όπλα και να αυξήσει τη δύναμή της.\nΠαιχνίδια Μάζα του μακελειού από Κατηγορία:\nΠαιχνίδια σε απευθείας σύνδεση Όλα Mass Mayhem παιχνίδια\nΠαιχνίδια Mass Mayhem & ndash? Νέα Σκοποβολή\nΜερικές φορές raspsihueshsya ότι θέλω τα πάντα για να συντρίψει, διάλειμμα, έγκαυμα, όλα τραυλίζει. Αλλά ... εκπαίδευση και τους ηθικούς κανόνες δεν επιτρέπουν. Εδώ για να βοηθήσει και να έρθει το παιχνίδι Mass Mayhem. Το παιχνίδι ονομαζόταν όχι μόνο & ndash? οι ενέργειές σας θα πρέπει να οδηγήσει για να εξασφαλιστεί ότι η περίμετρος και δεν αφήσαμε πέτρα. Έχουμε παρέχεται ένα τεράστιο φάσμα των εκρηκτικών μηχανισμών, και το μόνο που έχουν να κάνουν κάποια χρήματα για την αγορά τους. Έχουμε πολλά χρήσιμα πράγματα, αλλά αυτό που είναι πιο απότομη, το πιο ακριβό. Τώρα αρχίζουν να δράσει.\nΕίμαστε σε πόλεμο εναντίον όλων, να καταστρέψει τα πάντα γύρω\nΑχ, αν μόνο ήταν τόσο απλό! Αλλά το παιχνίδι θέτει πάντα τις συνθήκες, ακόμη και αν έχετε τα καλύτερα όπλα, σκληρύνει νεύρα και κακή διάθεση, επίσης, θα πρέπει να καταστρέψει τους κανόνες του είδους. Ως συνήθως, ο ήρωας και τον εξοπλισμό του, είναι αναγκαίο να αντλεί αν θέλετε να διαδώσει τις πιο στέρεες δομές και να καταστρέψει όλους τους εχθρούς. Τα χρήματα για το σκοπό αυτό μπορεί να αποκτηθεί από την εκπλήρωση των παραγγελιών. Μπορείτε να φορτίσετε να αποβεί εις βάρος\nΟι περισσότεροι & nbsp?\nΗ εταιρεία & nbsp?\nπυρηνικού σταθμού & nbsp?\nΚατοικίες Οικία & nbsp?\n& nbsp? Βάζουν στην εκρηκτική, πυροβολούν ένα μπαζούκα και κονίαμα. Και αν είστε τυχεροί, από την έκρηξη θα υποφέρει όχι μόνο τη σχεδιαζόμενη εγκατάσταση και των γειτονικών κτιρίων. Αυτό θα πολλαπλασιάσει τα αποτελέσματά σας και να φέρει πρόσθετα έσοδα. Με τα χρήματα για να αγοράσει μια βιασύνη χρήσιμες καινοτομίες στο online κατάστημα: πυρομαχικά και την άμυνα.\nΌπως το παιχνίδι Mass Mayhem προσφέρουν μια ποικιλία θεμάτων, μην εκπλαγείτε, αφού συνάντησε ένα ζόμπι. Δεν θα πάρετε ένα κυνηγετικό όπλο, αλλά αν τσέπες σας είναι άδειες, δεν έχουν ακόμη προχωρήσει. Αλλά όταν naschelkat λίγο τέρατα με τα πόδια και να κερδίσουν κάποια χρήματα, πηγαίνετε στο κατάστημά μας για περισσότερα σύγχρονα όπλα. Ειδικών μας υπερηφάνεια & ndash? ρομπότ με απίστευτες δυνατότητες. Μπορείτε να γεμίσει τα χέρια του οποιουδήποτε τίτλου και διαμετρήματος. Φανταστείτε ότι στο οπλοστάσιο πυραύλων και του εμφανίστηκε ognepushki κορμούς, και τα μικρά πράγματα: χειροβομβίδες, τουφέκια, νάρκες, πολυβόλα και άλλα σκουπίδια. Ναι, με τόση μεγάλη δύναμη πυρός μπορεί να καταστρέψει την ήπειρο, και όχι μόνο η συμφωνία γ ορισμένες ζόμπι! Υπάρχουν και άλλοι τρόποι καταστροφής, όπως βομβιστές αυτοκτονίας παχύτερο αναζητούν πλήθος, και στη συνέχεια σε λειτουργία τα μεταλλεία, τα οποία οι ίδιοι και τα πνιγμένα. Προσπαθήστε να αντιμετωπίσει αυτό το έργο, πριν να λάβει στοχεύουν στην ελεύθερου σκοπευτή.\nΈχουμε ακόμα πολλά σκοπευτές\nΣτην πραγματικότητα, πολλά παιχνίδια μπορεί να ονομαστεί ένα τεράστιο πογκρόμ. Εάν έχετε ένα όπλο, τότε θα πρέπει να πυροβολήσει, ανατινάξει και να καταστρέψει. Αυτό μπορεί να είναι ένας μοναχικός shooter ή ένα ολόκληρο στρατό. Αν μετά από αυτό υπάρχουν μόνο μάρκες και τα κέρατα και πόδια, διασκέδαση μπορεί να είναι σε αυτή την ενότητα. Το κύριο πράγμα είναι περισσότερο από το να καταστρέψει τα κτίρια και να καταστρέψουν τους αντιπάλους. Για αυτό θα πρέπει να αμείβονται οικονομικά σε μεγάλη κλίμακα, καθώς και τη δύναμη των όπλων σας θα αυξηθεί, τα θύματα θα γίνουν πιο ανταμοιβές θα είναι επίσης υψηλότερο. Επιλέξτε το οικόπεδο, να εξοικειωθούν με τους κανόνες και να προχωρήσει στην ανάθεση, η οποία προκαλείται από το θέμα.


coffee and the Bible: Ο Jonathan Jackson στην 5η Έκθεση Ορθόδοξου Χριστιανικού Βιβλίου\nΟ Jonathan Jackson στην 5η Έκθεση Ορθόδοξου Χριστιανικού Βιβλίου\nΠόσο παράδοξο είναι ένας νέος, ωραίος, πλούσιος και διάσημος ηθοποιός του Hollywood και βραβευμένος μουσικός να απορρίψει τις προτεσταντικές καταβολές του και να στραφεί στην Ορθοδοξία; Τι τον έκανε να πάρει αυτή την απόφαση; Πώς έγινε το κλικ; Πώς κατάλαβε μέσα του ότι μετά από όλα αυτά τα χρόνια μελέτης και έρευνας που αφιέρωσε σε ιστορικές, θεολογικές κτλ. αναφορές στις διακλαδώσεις του Χριστιανισμού, στο ταξίδι του προς τα πίσω, προς τα έσω, πώς συντελέστηκε η αποκάλυψη; Πώς συνειδητοποίησε πως είχε φτάσει στην αλήθεια;\nΑυτά και άλλα πολλά θα μπορούσα να είχα ρωτήσει τον διάσημο καλεσμένο της 5ης Έκθεσης Ορθόδοξου Χριστιανικού Βιβλίου που διοργανώθηκε στο ξενοδοχείο Caravel το σαββατοκύριακο που μας πέρασε, στο κέντρο της Αθήνας. Ο Jonathan Jackson ήταν γλυκύτατος με πραότητα και μακροθυμία που θύμιζε μοναχούς του Αγίου Όρους, του "Όρους της Σιωπής" (τι καταπληκτική φράση!!).\nΤον είχα παρακολουθήσει στο YouTube σε κάποιο βιντεάκι που κατέθετε την μαρτυρία του ως προς την Ορθοδοξία. Τον είχα παρακολουθήσει με προσοχή. Η σεμνότητά του, οι αργές απαντήσεις που έδινε με είχαν κερδίσει. Δεν ήξερα ότι θα βρισκόταν στην έκθεση. Όταν πρωτομπήκα στην αίθουσα δεν τον είδα καν! Έβλεπα τον συνωστισμό, μπορούσα να καταλάβω ότι κάτι συνέβαινε εκεί, με όλο αυτό το νεανικό ακροατήριο, αλλά εμένα το μυαλό μου ήταν προσανατολισμένο στην έκθεση. Ήθελα να δω, να πάρω πιθανώς, και να φύγω. Ο χρόνος ήταν περιορισμένος.\nΕκεί, χαμένη στις ολοκαίνουργες εκδόσεις και τους αμέτρητους τίτλους των βιβλίων, τον άκουσα να μιλάει. Άκουσα τη φωνή του στο μικρόφωνο, μια γλυκειά, σεμνή φωνή που μιλούσε για τον Χριστό, για την προσευχή, για την πίστη. Απαντούσε με προθυμία όποιον τον ρωτούσε, οι απαντήσεις του ήταν γεμάτες συναίσθημα, εγγύτητα, αμεσότητα. Μιλούσε στις καρδιές των ακροατών του, ένα ακροατήριο γεμάτο από παιδιά γυμνασίου ή λυκείου. Παιδιά που είχαν έρθει από σχολεία να επισκεφτούν την έκθεση και να τον ακούσουν.\nΚαι τον άκουγαν με αφοσίωση που ξάφνιαζε και προσήλωση ζηλευτή, ρουφούσαν όλα τα μηνύματα και ρωτούσαν ασταμάτητα, πόσες ερωτήσεις! Ήθελαν να τα μάθουν όλα κι εκείνος δεν χαλούσε χατήρι σε κανέναν.\nΣτη συνέχεια έμαθα ότι την Παρασκευή, που ήταν τα εγκαίνια της έκθεσης, ο Jonathan μίλησε για το βιβλίο που έγραψε και που είναι μεταφρασμένο πλέον και στα ελληνικά, με τίτλο "Το Μυστήριο της Τέχνης", εκδόσεις Εν πλω. Προλογίζει ο Γέροντας Εφραίμ. Κρίμα που το έχασα! Πήρα ωστόσο ένα αντίτυπο (χωρίς υπογραφή, τι σκεφτόμουν;;;!!!!;;;) και σκοπεύω να επανέλθω με εντυπώσεις μόλις ολοκληρώσω τη μελέτη του.\nΚλείνω με μια μικρή γεύση της γραφής του, όπως την διαβάζω από το οπισθόφυλλο:\n"Ο Θεός είναι ο τέλειος Καλλιτέχνης και Ποιητής. Η κατ' εικόνα δική Του δημιουργία μας σημαίνει ότι είμαστε κι εμείς καλλιτέχνες και ποιητές, ανεξάρτητα από την κλήση μας στη ζωή. Είμαστε καλλιτέχνες με τον τρόπο που αγαπάμε. Είμαστε ποιητές με τον τρόπο που προσευχόμαστε. Ο καθένας είναι ένας καλλιτέχνης. Συνδεόμαστε κοσμικά ο ένας με τον άλλο μέσα από ένα θείο υφαντό που εκτείνεται κατά μήκος των αιώνων.\nΟ καθένας μας έχει ένα ρόλο μοναδικό να επιτελέσει στη συμφωνία της δημιουργίας του Θεού."\nΑναρτήθηκε από eva23 στις 8:36 μ.μ.\nΕτικέτες εκθέσεις, ορθοδοξία, Jonathan Jackson


Ισομετρικές ασκήσεις vs προπόνηση με βάρη! – Human Kinetics Σ.Λουκογιαννάκη\nΙσομετρικές ασκήσεις vs προπόνηση με βάρη!\n18 Φεβρουαρίου, 2022 27 Φεβρουαρίου, 2022 Human Kinetics Physiotherapy & Biomedical Acupuncture\nΠολλοί πιστεύουν, πως η ενδυνάμωση συνδέεται απαραίτητα με την προπόνηση με βάρη.\nΈρευνες δείχνουν, ότι η προπόνηση με ισομετρικές ασκήσεις μπορεί να είναι το ίδιο η ακόμα και περισσότερο αποτελεσματικές από την άσκηση με βάρη. Σε άρθρο που δημοσιεύτηκε στο Journal of Applied Research εξήχθη το συμπέρασμα, ότι σε μια ισομετρική προπόνηση οι μύες εργάζονται έως και 15,9 φορές περισσότερο από ότι σε μια προπόνηση με τη χρήση μηχανήματων γυμναστηρίου. Έτσι, εάν ο χρόνος σας είναι περιορισμένος, αυτού του είδους η άσκηση μπορεί να σας βοηθήσει να επιτύχετε τους στόχους σας πιο γρήγορα.\nΗ επιστήμη πίσω από τα αποτελέσματα της ισομετρικής προπόνησης.\nΗ μελέτη Journal of Applied Research δείχνει ότι η ισομετρική άσκηση ωφελεί τους μύες με διάφορους τρόπους. Δεδομένου ότι οι δυναμικές ασκήσεις όπως η άρση βαρών απαιτούν τη σύσπαση και τη χαλάρωση των μυών, αντλώντας αίμα πίσω στην καρδιά, η ισομετρική προπόνηση λειτουργεί διαφορετικά. Κατά την προπόνηση αυτή οι μύες δουλεύουν διαρκώς, εμποδίζοντας προσωρινά το αίμα να ρέει ελεύθερα. Κάτι τέτοιο στερεί το οξυγόνο από τα μιτοχόνδριά σας και διεγείρει την παραγωγή ελεύθερων ριζών οξυγόνου. Αυτό με τη σειρά του μειώνει την ποσότητα της τριφωσφορικής αδενοσίνης (ATP). Δεδομένου ότι μια χαμηλότερη συγκέντρωση ATP έχει συσχετιστεί με την οικοδόμηση μυϊκής μάζας, μπορείτε να περιμένετε ταχύτερα αποτελέσματα.\nπροπονηση δυναμης με εστιασμενη ακουστικη δονηση\nΗ εστιασμένη ακουστική δόνηση (Mechano-Sound Vibration) με εστιασμένο τετραγωνικό κύμα χρησιμοποιεται για τη μεγιστοποίηση της απόδοσης στον αθλητισμό. Ο συνδυασμός της άσκησης με την τεχνολογία αυτή καθιστά δυνατή την τόνωση και την εξισορρόπηση του νευρομυϊκού συστήματος, ενισχύοντας τον μυϊκό συντονισμό. Τα πλεονεκτήματα της άσκησης ενισχύονται από την επίδραση της εστιακής δόνησης στο νευρομυϊκό σύστημα βελτιώνοντας τη δύναμη, τη νευρομυϊκή συναρμογή και την αντοχή.\nΤα παραπάνω μπορεί να μοιάζουν περίπλοκα, αποτελούν, όμως, έναν επιστημονικό τρόπο να εξηγήσουμε πως οι ισομετρικές ασκήσεις μπορούν να συγκριθούν με την άσκηση με βάρη.\nΥγεία και σωματική άσκησηαρση βαρων βελονισμός βελονισμός ασφαλής βιοϊατρικός βελονισμός ισομετρικές ασκήσεις Κέντρο Φυσικοθεραπείας Human Kinetics προπονηση Σουζάνα Λουκογιαννάκη - Human Kinetics Σουζάνα Λουκογιαννάκη – Πιστοποιημένος βελονιστής φυσική θεραπεία φυσικοθεραπευτική αξιολόγηση φυσιοθεραπεία χρόνιος πόνος\nPrevious Post Previous post: Human Tecar: Η αυθεντική θεραπεία TECAR!\nNext Post Next post: 3 τύποι ασκήσεων ενάντια στην οστεοπόρωση!


Το φιλί βοηθά να βρούμε τον σωστό σύντροφο! - FamilyLife.gr\nΑρχική\tΔιάφοραΤο νέο της ημέρας!\tΤο φιλί βοηθά να βρούμε τον σωστό σύντροφο!\nΤο φιλί βοηθά τις γυναίκες να αξιολογήσουν υποσυνείδητα την καταλληλότητα ενός συντρόφου, ενώ κρατά ενωμένα τα ήδη υπάρχοντα ζευγάρια.\nΠιθανότατα δεν κατάφερε να σώσει τον εφηβικό μας έρωτα. Αλλά όταν οι παλιότερες έλεγαν πως πρέπει να φιλήσουμε πολλούς βατράχους μέχρι να βρούμε τον πρίγκιπα μας, είχαν δίκιο.\nΣύμφωνα με μία νέα μελέτη του Πανεπιστημίου της Οξφόρδης, που δημοσιεύτηκε στο περιοδικό Human Nature, το φιλί βοηθά τις γυναίκες να αξιολογήσουν τη γενετική ποιότητα και γενικότερα την καταλληλότητα ενός πιθανού συντρόφου. Τους δίνει, δηλαδή, την ευκαιρία να τον αξιολογήσουν υποσυνείδητα μέσα από τη γεύση ή τη μυρωδιά και έτσι να μπορέσουν να καταλάβουν αν υπάρχει μεταξύ τους συμβατότητα.\nΤο φιλί, όμως, παίζει και έναν άλλο ρόλο: κρατά ενωμένα τα ήδη υπάρχοντα ζευγάρια και ενδυναμώνει ακόμα περισσότερο το αίσθημα της αγάπης μεταξύ τους. Μάλιστα, τα πολλά φιλιά έχουν συνδεθεί με την ποιότητα μιας σχέσης.\nΟι ερευνητές προσπάθησαν να κατανοήσουν το σκοπό αυτής της αποκλειστικά ανθρώπινης πρακτικής.\nΌ πως δήλωσε ο επικεφαλής της έρευνας, Rafael Wlodarski, από το Τμήμα Πειραματικής Ψυχολογίας του Πανεπιστήμιου της Οξφόρδης, «το φιλί στις ανθρώπινες σεξουαλικές σχέσεις είναι εξαιρετικά διαδεδομένο σε διάφορες μορφές και σε όλες σχεδόν τις κοινωνίες και κουλτούρες. Είναι μία ανθρώπινη ερωτική συμπεριφορά, εξαιρετικά διαδεδομένη και αρκετά μοναδική, αλλά δεν είμαστε ακόμα σίγουροι, γιατί είναι τόσο διαδεδομένο ή τι σκοπό εξυπηρετεί».\nΣτην έρευνα συμμετείχαν πάνω από 900 ενήλικες, οι οποίοι ερωτήθηκαν σχετικά με τη σημασία των φιλιών τόσο στις μακροχρόνιες, όσο και στις πιο σύντομες σχέσεις, ώστε να βρεθεί «τι ‘υπάρχει’ σε ένα φιλί». Πάνω από τους μισούς συμμετέχοντες είχαν σοβαρή σχέση.\nΣύμφωνα με τον Wlodarski, «υπάρχουν τρεις βασικές θεωρίες σχετικά με το ρόλο που παίζει το φιλί στις σεξουαλικές σχέσεις: βοηθά με κάποιο τρόπο την εκτίμηση της γενετικής ποιότητας των πιθανών συντρόφων, αυξάνει τη διέγερση (διευκολύνοντας τη σεξουαλική επαφή) και είναι χρήσιμο για τη διατήρηση μιας σχέσης. Θέλαμε να δούμε ποιες από αυτές τις θεωρίες στέκουν».\nΗ μελέτη έδειξε ότι οι γυναίκες χαρακτήρισαν το φιλί ως το πιο σημαντικό σε μια σχέση, ενώ όσοι συμμετέχοντες θεωρούσαν τον εαυτό τους ελκυστικό ή είχαν περισσότερους περιστασιακούς συντρόφους στη ζωή τους χαρακτήρισαν επίσης το φιλί ως πολύ σημαντικό στοιχείο.\nΤα άτομα αυτά είχαν επίσης περισσότερες πιθανότητες να είναι πιο απαιτητικοί σε ότι αφορούσε στην επιλογή πιθανού συντρόφου. Όσοι είχαν εκτιμήσει ότι τα φιλιά παίζουν πολύ σημαντικό ρόλο, ήταν πιο επιλεκτικοί στο θέμα συντρόφου, γεγονός που υποδηλώνει ότι η πρακτική χρησιμοποιείται ως μέσο αξιολόγησης.\nΤα ευρήματα δείχνουν πως όταν δύο άνθρωποι φιλιούνται, μεταδίδονται με κάποιον τρόπο πληροφορίες. Έτσι, για να μη χάνουν πολύ χρόνο περιμένοντας να μάθουν τον άλλο (ή την άλλη), με ένα φιλί βγάζουν στα γρήγορα τα συμπεράσματά τους – και είτε μένουν, είτε προχωρούν παρακάτω σε αναζήτηση άλλου συντρόφου!


Το motto «μένω σπίτι» θα μεταλλαχθεί σε «παραμένω σπίτι» ...\nΤου Ιερομονάχου Μερκουρίου\nΕφημερίου Ι.Ν. Κοιμήσεως Θεοτόκου Σπάτων\nΤις τελευταίες ημέρες ήθελα να γράψω σχολιάζοντας τις απαράδεκτες απόψεις και στάσεις κάποιων Αρχιερέων και Ιερέων, οι οποίοι έδωσαν αφορμή με τα όσα προβάλλουν μέσω δημοσιευμάτων τους! Έχω συγκεντρώσει αρκετό υλικό από τα δημοσιεύματα των τελευταίων ημερών και σήμερα είχα σκοπό να γράψω για αυτό το θέμα. Μέχρι που συνάντησα κάτι ισχυρότερο και δραματικότερο από την κατάντια των λόγων κάποιων που κατέχουν Επισκοπικές και Ποιμαντικές θέσεις. Την Κυριακή της Σταυροπροσκυνήσεως, για πρώτη φορά ίσως στη ζωή τής Εκκλησίας, η Κυριακή και Αναστάσιμη Θεία Λειτουργία είχε χαρακτήρα βαρύτατου πένθους!\nΟι Αρχιερείς, Ιερείς, Διάκονοι και Μοναχοί, με τις πύλες των Ενοριακών Ναών και Μονών κλειστές για να μην εισέλθουν πιστοί εντός (αφού είναι απαγορευμένο από την Κυβέρνηση και σιωπηλά το αποδέχεται η Σύνοδος) θα λειτούργησαν, θα έψαλαν, θα έκαναν την Τελετή της Περιφοράς του Τιμίου και Ζωοποιού Σταυρού και τέλος θα Κοινώνησαν και θα έλαβαν μέσα τους Σώμα και Αίμα Χριστού. Καλώς έκαναν, όσοι το έπραξαν! Με κάποιο τρόπο οφείλουμε να συνεχίσουμε την Λατρεία μας προς τον Άγιο Τριαδικό Θεό! Χωρίς όμως κανέναν εντός τού Ναού, απλού πιστού που δεν είναι ρασοφόρος, δεν μπορεί να υπάρξει η Κοινωνία Κλήρου και Πιστού Λαού! Μόνον ο Κλήρος δεν αρκεί για Δοξολογική Λατρεία! Άλλωστε, ο Κλήρος πηγάζει από τον Πιστό Λαό! Όσο όμορφα και με πάθος να έψαλαν οι Ιεροψάλτες ή οι Μοναχοί, όσα φώτα κι αν άναψαν, όση κατάνυξη κι αν προσπαθούσε κάποιος να αισθανθεί, δίχως τον απλό πιστό με την απλή ευσεβή του επιθυμία να ανάψει ένα κερί, να προσκυνήσει τις Άγιες Εικόνες, να συμψάλλει το Μυστήριο που επιτελείται και τέλος να Μεταλάβει Χριστό, δεν μπορούσε να υπάρξει Δοξολογία Του Μυστηρίου και Ευχαριστιακή Κοινωνία.\nΌπως προανέφερα, υπήρχε έντονο πένθος στους Ναούς που τελέσθηκε η Θεία Λειτουργία! Όποιος από εμάς τους ρασοφόρους δεν το ένιωσε, τότε, μάλλον δεν έχουμε γνώση και γεύση από Αυτόν που μεταλάβαμε! Θα ήθελα να απευθυνθώ προς όλους τους Αρχιερείς και Ιερείς της Ελλαδικής Εκκλησίας που μένουν στη σιωπή. Η σιωπή είναι σεβαστή από όλους μας κι αν δεν είναι σεβαστή από κάποιους θα πρέπει να γίνει. Διότι ο προσευχόμενος άνθρωπος ποτέ δεν μιλά αμέσως! Αφήνει χώρο μέσα του για να του μιλήσει ο Θεός! Και είμαι βέβαιος ότι οι Αρχιερείς και οι Ιερείς, που δεν μιλούν ακόμη (και είναι η πλειοψηφία), προσευχόμενοι παρατηρούν! Σεβαστό και Άγιο! Αλλά ένα είδος διωγμού ξεκίνησε από τον Σεβασμιώτατο Μητροπολίτη Κυθήρων!\nΔεν είναι ούτε επιπολαιότητα αυτό που έπραξε, ούτε ευσεβισμός, ούτε ακρότητα, όπως έγραψαν κάποιοι Μητροπολίτες και Ιερείς ότι πρέπει να λείψουν αυτά τα φαινόμενα, πριν ακόμη απ’ το γεγονός του Μητροπολίτου Κυθήρων! Είναι βαθιά πίστη αυτό που έπραξε ο Μητροπολίτης Κυθήρων! Αυτός όμως που δεν την κατέχει σε βάθος, παρά στην επιφάνεια των τύπων, εύκολα μπορεί να επικαλείται ότι δεν διασαλεύεται η πίστη με την απομάκρυνση από τον Ιερό Ναό, τον Οίκο Του Τριαδικού Θεού ή ότι η πίστη είναι μέσα στον καθένα μας, άρα, δεν υπάρχει πρόβλημα αν δεν Κοινωνήσουμε Σώμα και Αίμα Χριστού!\nΕπιπλέον, για όσους επικαλούνται τις θυσίες Αγίων για συνανθρώπους τους ή τον αναχωρητισμό Ασκητών στις ερήμους όπου έμεναν χωρίς Θεία Κοινωνία για Μήνες ή Χρόνια, έχω να απαντήσω τα εξής: Όλες οι περιπτώσεις που καταθέτουν κάποιοι ρασοφόροι είναι αλήθειες πραγματικών γεγονότων, αλλά λείπει κάτι στα περιστατικά αυτά. Η ΕΠΙΒΟΛΗ! Κανένας δεν τους επέβαλλε να θυσιαστούν για τον αδελφό ή να ασκηθούν σε ερήμους, αντιθέτως, το έπραξαν με την ελευθερία της επιλογής (αυτεξούσιο). Στην περίπτωση των ημερών μας, μάς επιβάλλεται να μην κάνουμε τίποτα! Με επιβολή (με το ζόρι που λέμε) δεν θέλει να μπείς στην Εκκλησία Του (στον Παράδεισο), ούτε ο Χριστός! Ας μην ερμηνεύουμε κατά το δοκούν κάποια θέματα για να δικαιολογήσουμε την κατάσταση! Όσο για το θέμα τής διασάλευσης τής πίστης που ανέφερα λίγο πιο πάνω, πρέπει να πώ ότι κανένας άνθρωπος δεν είναι τόσο πιστός, ώστε να μην έχει ανάγκη της Κοινωνίας μέσω της Εκκλησίας Του Χριστού, όπως και της Δωρεάς τής μετοχής του, στο Μυστήριο τής Θείας Μεταλήψεως Του Σώματος και Αίματος Του Κυρίου! Πώς μπορούν να τα λένε αυτά, όταν ένας Προφήτης Ηλίας, κρυμμένος μέσα στο σπήλαιο τού όρους Χωρήβ δοκιμάστηκε η πίστη του σε σημείο να επιθυμεί τον θάνατο, διότι δεν ένιωθε καλύτερος από τους προγόνους του; Όταν ένας Απόστολος Πέτρος απαρνήθηκε τρείς φορές τον Κύριο; Όταν ένας Απόστολος Θωμάς απίστησε στα λεγόμενα των υπολοίπων Μαθητών για την Παρουσία του Χριστού; Όταν οι Αποστόλοι κρύβονταν για τον φόβο των Ιουδαίων; Όταν ένας Άγιος Γρηγόριος Θεολόγος λόγω αναταραχών στην Εκκλησία, γέρος και φανερά κουρασμένος, λέει τα ανατριχιαστικά λόγια που υποδηλώνουν την βαθιά του πίστη: «ο Χριστός κοιμάται, δεν μπορεί να συμβαίνουν αυτά!»; Ποτέ δεν υπήρξε Άγιος της Εκκλησίας Του Χριστού που να μην είχε βαθιά πίστη και παράλληλα ψήγματα απιστίας ή απελπισίας! Και αυτό γιατί υπάρχει πάντοτε ο ανθρώπινος παράγοντας! Η ατέλεια της ανθρώπινης φύσης μας! Έτσι, ο Χριστός μάς λέει για να μας ηρεμεί: «τα αδύνατα για εσάς θα τα πράξω Εγώ»!\nΆγιοι Αρχιερείς και Ιερείς τής Εκκλησίας τής Ελλάδος, που τηρείτε εν προσευχητική σιωπή έως τις 30/3, αυτό είναι ίσως η αρχή. Το motto «μένω σπίτι» θα μεταλλαχθεί σε «παραμένω σπίτι» κι έπειτα ίσως να καταλήξει σε «επιμένω σπίτι». Και αυτό κακό δεν είναι! Όλοι θέλουμε να προστατεύσουμε τους συνανθρώπους μας! Το πρόβλημα, όμως, είναι ότι, ενώ μπορεί να δοθεί άμεση και ακίνδυνη λύση για να μετέχει ο απλός ευσεβής πιστός στην Θεία Κοινωνία Του Παντοδύναμου Τριαδικού Θεού, εμείς επιλέγουμε να Κοινωνούμε μόνοι! Γιατί; Για την ειδική ομάδα των ρασοφόρων Σταυρώθηκε ο Χριστός; Μόνον για εμάς παρέδωσε το Μυστήριο της Θείας Ευχαριστίας; Νιώθουμε καλά μέσα μας που, ενώ εμείς λαμβάνουμε εντός μας την Αληθινή Ζωή, όλος ο ευσεβής πόθος του πιστού να λάβει και αυτός την Αληθινή Ζωή μέσα του, αρκείται σε μια εικονική πραγματικότητα του Μυστηρίου μέσω τηλεόρασης και ραδιοφώνου; Εμείς οι ίδιοι θα τους εισάγουμε στους Ναούς για να Κοινωνήσουν λίγοι-λίγοι. Δεν θα υπάρξουν προβλήματα. Δώστε παρακαλώ λύση! Μη τους γυρίσετε την πλάτη με την πρόφαση της απόφασης ενός, άπιστου και άγευστου Σώματος και Αίματος Χριστού, ΦΕΚ! Δεν μπορεί να παραθεωρείται το Αποστολικό ανάγνωσμα της Γ΄ Κυριακής των Νηστειών: «Πᾶς γὰρ ἀρχιερεὺς ἐξ ἀνθρώπων λαμβανόμενος…», καθώς και το αντίστοιχο Ευαγγελικό ανάγνωσμα: «Ὃς γὰρ ἂν θέλῃ τὴν ψυχὴν αὐτοῦ σῶσαι, ἀπολέσει αὐτήν·…»!


κοντρα στο κυμα: ΕΝΩ Η ΚΙΘΑΡΑ ΜΟΥ ΑΠΛΑ ΚΛΑΙΕΙ\nΚατά την ηχογράφηση κάλεσε τον φίλο του Eric Clapton να παίξει τα κιθαριστικά σόλο του τραγουδιού. Ο τελευταίος ήταν επιφυλακτικός για το αν αυτό γινόταν αποδεκτό από τα υπόλοιπα μέλη του συγκροτήματος. Ο Harrison τον χαλάρωσε λέγοντας του ότι πρόκειται για μια δικιά του σύνθεση και οι υπόλοιποι δεν έχουν κανένα λόγο να ανακατευτούν. Μάλιστα έδωσε στον Κλάπτον μια κόκκινη (cherry red) Gibson Les Paul, με την οποία έπαιξε στην ηχογράφηση.Το όνομα του δεν μπήκε στα περιεχόμενα του δίσκου.\nΑυτήν την κιθάρα, που έχει μια ολόκληρη ιστορία, την είχε κάνει δώρο ο Κλάπτον στον Χάρισον. Μάλιστα της είχε δώσει και όνομα. Την έλεγε Λούσυ, αναφορά στη γνωστή αμερικανίδα κωμική ηθοποιό που μεσουρανούσε αυτήν την εποχή.\nΕπιστρέφοντας στο τραγούδι θα κλείσω με ένα μέρος των στοίχων που το καθιστούν διαχρονικό:\n… «I don't know how someone controlled you\nThey bought and sold you…\n…I don't know how you were diverted\nNo one alerted you»\nΔεν γνωρίζω πως κάποιος να σε ελέγχει….να σε αγοράσουν και να σε πουλάνε..\nΔεν γνωρίζω πως παρεκτραπήκατε και διαστρεβλωθήκατε επίσης,\nΔεν γνωρίζω πως θα το αντιστρέψετε\nΚανείς δεν θα σας αφυπνίσει\nΕδώ μια εξαιρετική διασκευή:


Με 151«ΝΑΙ» τρέχει τώρα η κυβέρνηση για τη Συμφωνία των Πρεσπών | Έθνος\nΠΟΛΙΤΙΚΗ 16.01.2019 22:38\nΤελευταία Ενημέρωση 17.01.2019 00:29\nΠλέον, ανοίγει ο δρόμος για να κυρωθεί η Συμφωνία από τη Βουλή των Ελλήνων\nΤο βράδυ της Τετάρτης, υπερψηφίστηκε με 151 η ψήφος εμπιστοσύνης που είχε ζητήσει ο πρωθυπουργός Αλέξης Τσίπρας. Ψήφισαν επίσης 148 «όχι» και ένας απών. Ο πρωθυπουργός, αμέσως μετά την ψηφοφορία, προχώρησε σε δηλώσεις. Χαρακτηριστικά ανέφερε: «Σήμερα το Κοινοβούλιο έδωσε ψήφο εμπιστοσύνης στην σταθερότητα. Έδωσε ψήφο εμπιστοσύνης στην προσπάθεια ανάκτησης της διεθνούς αξιοπιστίας της χώρας. Σε μια κυβέρνηση που έχει ήδη αλλάξει την Ελλάδα και που θα συνεχίσει μέχρι την ολοκλήρωση της συνταγματικά κατοχυρωμένης θητείας της με μοναδικό γνώμονα τις ανάγκες και τα συμφέροντα του ελληνικού λαού».\nΣκληρό μπρα ντε φερ Τσίπρα - Μητσοτάκη στη Βουλή


Πρωτοβουλία Κατοίκων Καισαριανής: 13/3 ΕΚΠΑΙΔΕΥΤΙΚΟΙ ΑΚΥΡΩΣΑΝ ΤΗΝ ΦΙΕΣΤΑ ΤΗΣ ΥΠ. ΠΑΙΔΕΙΑΣ\n13/3 ΕΚΠΑΙΔΕΥΤΙΚΟΙ ΑΚΥΡΩΣΑΝ ΤΗΝ ΦΙΕΣΤΑ ΤΗΣ ΥΠ. ΠΑΙΔΕΙΑΣ\nΕνώ καλούμαστε να πληρώσουμε την κρίση που εκείνοι δημιούργησαν, ενώ οι μισθοί περικόπτονται οι άνεργοι αυξάνονται και οι διαδηλωτές απεργοί χτυπιούνται... το υπ. παιδείας πισωγυρίζει τα σχολεία ανακοινώνοντας 30 μαθητές σε κάθε τάξη και πραγματοποιεί υποκριτικά πανηγύρια για καινοτομίες τάχα στην εκπαίδευση!\nΠήρε την απάντηση από ωρομίσθιους, αδιόριστους και μόνιμους εκπαιδευτικούς. Ένοπλοι μπράβοι της υπουγού προσπάθησαν να τους απωθήσουν. Δείτε το σχετικό video\nΤα αιτήματατά τους:\nΑναρτήθηκε από Πρωτοβουλία Κατοίκων Καισαριανής στις 1:23 μ.μ.


23 Απριλίου 2021 Άρθρα για το internet\nΣτο διαδίκτυο Βασιλιάς είναι το περιεχόμενο. Δεν το λέμε μόνο εμείς. Το είπε πρώτη από όλους η Google και το επαναλαμβάνει συνεχώς.\nΤι σημαίνει αυτό; Ότι μία ιστοσελίδα όσο καλοφτιαγμένη και εντυπωσιακή και αν είναι δεν πρόκειται να αξιολογηθεί θετικά και να αποδώσει ικανοποιητικά αν δεν έχει κατάλληλο, πλούσιο, πρωτότυπο και σωστά γραμμένο και διαρθρωμένο περιεχόμενο. Το ίδιο φυσικά ισχύει και για τα e-shop.\nΗ ιστοσελίδα όμως δεν είναι και δεν πρέπει να είναι στατική. Αλλά ένας ζωντανός διαδικτυακός οργανισμός ο οποίος να αναπαράγει, να παρουσιάζει και να προωθεί την καθημερινότητα και την εξέλιξη των δράσεων του φορέα – ιδιοκτήτη. Αυτό σημαίνει ότι το περιεχόμενο της ιστοσελίδας επιβάλλεται να εμπλουτίζεται συνεχώς. Νέες δράσεις, νέα προϊόντα, νέες υπηρεσίες, προσφορές, άρθρα, ειδήσεις, εκδηλώσεις – αναλόγως φυσικά του περιεχομένου του ιστοτόπου – πρέπει να αναρτώνται συχνά και στη συνέχεια να προωθούνται στα social media, να στέλνονται σε τακτικούς αποδέκτες με newsletter, ενδεχομένως (και αναλόγως της σημασίας) να αποστέλλονται με δελτία τύπου στα ΜΜΕ.\nΕίναι μία σύγχρονη και πολύ αποτελεσματική μέθοδος ισχυροποίησης της ιστοσελίδας σας, ενίσχυσης του SEO της, προσέλκυσης αλλά και διατήρησης επισκεπτών και δυνητικών πελατών.\nΤο content marketing είναι ένας τομέας του web marketing (ή digital marketing) ο οποίος αφενός στηρίζει αποτελεσματικά την δημιουργία ισχυρού και αποδοτικού SEO για μία ιστοσελίδα, αφετέρου εξασφαλίζει το κατάλληλο υλικό για ανάπτυξη και υποστήριξη ποιοτικού newsletter marketing και social media marketing.\nΠαράλληλα το content marketing μπορεί να κάνει την επιχείρησή σας να διαφέρει από τις υπόλοιπες του ανταγωνισμού. Η ύπαρξη κατάλληλου και ποιοτικού περιεχομένου στην ιστοσελίδα σας δεν έχει στόχο μόνο να την καταστήσει ισχυρότερη στην αξιολόγηση της Google και να συμβάλει σε αποτελεσματικότερο SEO. Θέλει επίσης να στείλει μήνυμα στο υποσυνείδητο των επισκεπτών – δυνητικών πελατών με το οποίο θα σας κατατάσσουν στην κορυφή του επαγγελματικού αντικειμένου σας αξιολογώντας την ποιότητα των γνώσεων, και της ενημέρωσης όπως παρουσιάζεται στον ιστότοπό σας.\nΚύριος στόχος του content marketing, με λίγα λόγια, είναι να απευθυνθεί ποικιλοτρόπως σε δυνητικούς πελάτες, να λειτουργήσει διαδραστικά μαζί τους, να τους προσελκύσει στην ιστοσελίδα και εκεί, να τους πείσει και να τους μετατρέψει σε πελάτες. Στη συνέχεια να φροντίσει να μένουν ικανοποιημένοι και σίγουροι ότι έκαναν την πιο σωστή επιλογή. Έτσι θα παραμένουν πελάτες ή θα επανέρχονται ή θα σας συστήνουν με θέρμη σε τρίτους έχοντας γίνει οι καλύτεροι διαφημιστές σας.\nΤων στόχων του ιδιοκτήτη της ιστοσελίδας (εταιρία, οργανισμός, φορέας, επαγγελματίας κλπ). Στόχων άμεσων, μεσοπρόθεσμων και μακροπρόθεσμων.\nΦυσικά τα κείμενα πρέπει να συνοδεύονται από κατάλληλα επιλεγμένες φωτογραφίες, video ή videoclip, γραφικά, animation, infographics, banners για αναρτήσεις στα social media και ότι άλλο απαιτηθεί για να εμπλουτίζεται.\nΑξιοποίηση και διανομή του περιεχομένου


Επίσκεψη του Υπουργού Εξωτερικών Νίκου Κοτζιά στην Ινδία | Ελληνο-Ινδική Εταιρεία Πολιτισμού & Ανάπτυξης\nΝοεμβρίου 27, 2017 November 29, 2017 deva\nΟ κ. Κοτζιάς μίλησε στη συνέχεια στο Ίδρυμα Ερευνών (Observer Research Foundation) σχετικά με τον ρόλο και τις πρωτοβουλίες της Ελλάδας στην περιοχή της Νοτιοανατολικής Ευρώπης και της Ανατολικής Μεσογείου. Ο Έλληνας ΥΠΕΞ είπε ότι η Ελλάδα αποτελεί πιλώνα σταθερότητας και ασφάλειας στην περιοχή αναπτύσοντας φιλικές σχέσεις με όλους τους γειτόνους της, ενώ ταυτόχρονα τόνισε ότι: «Όλες οι βαλκανικές χώρες θα πρέπει να ενταχθούν στις ευρωατλαντικές δομές. Ο ιρρεντισμός και ο εθνικισμός πρέπει να εγκαταλειφθούν. Στα Βαλκάνια, πρέπει να αντιληφθούμε την ιστορία ως σχολείο και όχι ως φυλακή.»\nΙδιαίτερα θετική αίσθηση προκάλεσε η υποστήριξη του Έλληνα Υπουργού στο πάγιο αίτημα της Ινδίας να ενταχθεί ως μόνιμο μέλος στο Συμβούλιο Ασφαλείας του ΟΗΕ λέγοντας ότι αυτό αποτελεί πλέον μια αναγκαιότητα για τη νέα ισορροπία δυνάμεων που αναδύεται στον κόσμο. «Η Ινδία είναι το δεύτερο πιο πολυπληθές έθνος και σε 10-20 χρόνια, ή ακόμα και πριν, θα είναι το πιο πυκνοκατοικημένο κράτος και δεν μπορείτε να κρατήσετε ένα τέτοιο έθνος εκτός του Συμβουλίου Ασφαλείας,» είπε ο κ. Κοτζιάς απαντώντας σε ερωτήσεις δημοσιογράφων.\nΣε άλλες ερωτήσεις σχετικά με την ελληνική οικονομία και τον ρόλο που αυτή θα μπορούσε να διαδραματίσει στη Νοτιοανατολική Ευρώπη, είπε: «Το ΑΕΠ της Ελλάδας είναι πολύ μικρό, σχεδόν 250 δισεκατομμύρια ευρώ, σε σύγκριση με τον κόσμο, μεσαίο σε σχέση με την Ευρωπαϊκή Ένωση, αλλά μεγάλο σε σχέση με την περιοχή.» Ισχυρίστηκε ακόμη ότι παρά την οικονομική ύφεση, η χώρα έχει ισχυρή δημοκρατία που είναι «ενσωματωμένη» στην ελληνική κοινωνία.\nΗμέρα του Συντάγματος (संविधान दिवस)


Ατμοσφαιρικός «Ορφέας» με αφορμή τον Μοντεβέρντι | Μουσική | Η ΚΑΘΗΜΕΡΙΝΗ\nΣκηνή από την παράσταση του «Ορφέα», σε σκηνοθεσία Θάνου Παπακωνσταντίνου και μουσική διεύθυνση Μάρκελλου Χρυσικόπουλου.\nΚάθε διαφορετική ανάγνωση ενός έργου ρεπερτορίου προϋποθέτει εξοικείωση με το πρωτότυπο. Κάθε σχόλιο έχει νόημα όταν το αρχικό κείμενο αποτελεί κτήμα του αποδέκτη, ώστε η σχέση του με την προτεινόμενη ανάγνωση δεύτερου επιπέδου να μπορεί να γίνει αντιληπτή. Σε αντίθετη περίπτωση, η νέα ερμηνεία χάνει τη δύναμη που αντλεί από την αναφορά στο πρωτότυπο και αναπόφευκτα κρίνεται ως αυτόνομο έργο.\nΤα τελευταία χρόνια, όλο και συχνότερα, έργα ρεπερτορίου προτείνονται σε δεύτερες αναγνώσεις. Στη θεατρική σκηνή η οικειότητα με τη σοφόκλεια «Ηλέκτρα» ή τον «Οιδίποδα τύραννο» το επιτρέπουν. Στο λυρικό θέατρο η κατάσταση είναι πολύ διαφορετική.\nΟ εμβληματικός «Ορφέας» του Μοντεβέρντι, λόγου χάριν, έχει παρουσιαστεί στην Αθήνα μονάχα μία φορά, το 1997, στο Μέγαρο Μουσικής Αθηνών. Τότε, αντί να προταθεί μία από τις τόσες ήδη ώριμες ιστορικά ενημερωμένες αναγνώσεις που ακούγονταν σε όλη την Ευρώπη, επελέγη μια προσέγγιση με σύγχρονα όργανα από τους Σολίστ της Βενετίας υπό τον Κλάουντιο Σιμόνε, δηλαδή μια ανάγνωση η οποία στην εποχή της ήταν ήδη ξεπερασμένη.\nΕίκοσι χρόνια μετά, η Ελλάδα διαθέτει αρκετά σύνολα και μονωδούς ικανούς να υποστηρίξουν ιστορικά ενημερωμένες ερμηνείες. Η επέτειος για τα 450 χρόνια από τη γέννηση του Μοντεβέρντι θα αποτελούσε θαυμάσια ευκαιρία να ακουστεί ο «Ορφέας» από ντόπιες δυνάμεις, όπως μας τον κληροδότησε ο δημιουργός του. Να απαντηθούν έμπρακτα και τεκμηριωμένα οι διαφορετικές απόψεις σχετικά με την ενορχήστρωση και άλλα μουσικά ζητήματα, όπως επίσης τα ερωτήματα σχετικά με την κατάληξη της όπερας.\nΩστόσο, στη δευτερολογία του το Μέγαρο Μουσικής υιοθέτησε πρόταση, η οποία φώτισε το έργο με διαφορετικό τρόπο και εύλογα την ενέταξε στο πλαίσιο του κύκλου «with a twist». Στο επίκεντρο υπήρξε ο ικανότατος τσεμπαλίστας και αρχιμουσικός Μάρκελλος Χρυσικόπουλος, ο οποίος και στο παρελθόν έχει πειραματιστεί δημιουργικά με ανάλογα έργα της ύστερης Αναγέννησης και του μπαρόκ.\nΗ νέα παραγωγή, σε σκηνοθεσία του Θάνου Παπακωνσταντίνου, προσδιορίστηκε από δύο βασικά χαρακτηριστικά, αφενός από την αντι- (ή από-)κατάσταση του τέλους του έργου, σύμφωνα με το οποίο ο Ορφέας δεν απάγεται από τον από μηχανής θεό Απόλλωνα όπως προβλέπει η παρτιτούρα του Μοντεβέρντι, αλλά σκοτώνεται από τις Βάκχες, όπως θέλει προγενέστερη έκδοση του ποιητικού κειμένου του έργου, και αφετέρου από την ηλεκτρική ενίσχυση των φωνών και την εν γένει χρήση ηλεκτρονικής μουσικής και εφέ.\nΗ πρώτη επιλογή έδωσε στην παράσταση χαρακτήρα τελετουργικού, με τον Ορφέα να περνάει από διάφορα στάδια μύησης. Η δεύτερη υποστήριξε την πρώτη, καθώς η επιλογή ηλεκτρονικής μουσικής και εφέ διαμόρφωσε την επιθυμητή ατμόσφαιρα «μυστηρίου». Ταυτόχρονα, τοποθέτησε το θέαμα-ακρόαμα κάπου ανάμεσα στην όπερα (λόγω των οργάνων εποχής), στο μιούζικαλ (λόγω των ηλεκτρικά ενισχυμένων φωνών) και στον κινηματογράφο, αν συνυπολογίσει κανείς εφέ τύπου dolby surround.\nΤα εφέ (live electronics: Πάνος Ηλιόπουλος) έπαιξαν κυρίαρχο ρόλο στην παράσταση και με κορυφαία τη σκηνή του Πλούτωνα και της Περσεφόνης στον Κάτω Κόσμο, αποδείχτηκαν συχνά μαγικά. Η απόκοσμη ηχώ στη φωνή της Περσεφόνης, η αργή κίνηση του ζευγαριού και οι υποβλητικοί φωτισμοί (Χριστίνα Θανάσουλα) ταίριαξαν άριστα σε κείμενο και μουσική.\nΣυνολικά ο Κάτω Κόσμος αποδείχθηκε πιο γοητευτικός χάρη στην υποβλητική κίνηση των πνευμάτων (Ιρις Κυριακοπούλου). Σκηνικά και κοστούμια (Νίκη Ψυχογιού) συνέβαλαν στην ιδέα της διαχρονικότητας του μύθου και της εμφάνισής του σε διάφορες εποχές, δανειζόμενα στοιχεία και σύμβολα από διάφορες ιστορικές περιόδους, χριστιανικά, παγανιστικά και άλλα. Σε αυτό το πλαίσιο εξηγείται, λόγου χάριν, η εμφάνιση του Χάροντα καβάλα σε άλογο (...που πάει τον Διγενή στον Αδη...) αντί βάρκας, όπως προβλέπουν ο αρχικός μύθος και το κείμενο.\nΕίκοσι χρόνια πριν, στη μεγαλύτερης χωρητικότητας αίθουσα «Φίλων της Μουσικής», οι τραγουδιστές τα είχαν καταφέρει μια χαρά χωρίς ηλεκτρική ενίσχυση των φωνών. Αυτή τη φορά η ενίσχυση σχετιζόταν προφανώς με το concept της παράστασης, αλλά και με την άνιση ένταση των φωνών. Στον κεντρικό ρόλο ο Χουάν Σάντσο υπήρξε πειστικός, ενώ εκφραστικές ήταν η Θεοδώρα Μπάκα ως Μουσική, η Σοφία Πάτση ως Αγγελιαφόρος και η Ειρήνη Μπιλίνη ως Νύμφη. Ο Πέτρος Μαγουλάς και η Μαρία Παλάσκα υπήρξαν ισορροπημένο και ιδιαίτερα γοητευτικό ζευγάρι ως Πλούτωνας και Περσεφόνη, ενώ με την καθαρή φωνή του ο Χρήστος Κεχρής υπήρξε θαυμάσιος ως Βοσκός. Την Ευρυδίκη ερμήνευσε η Αναστασία Κότσαλη.\nΞεχωριστή ήταν η συμβολή της Σαβίνας Γιαννάτου ως Πρωθιέρειας του Διονύσου, ρόλου που «εφευρέθηκε» ειδικά για τη συγκεκριμένη παράσταση. Οι γνωστοί λαρυγγισμοί της τραγουδίστριας έδιναν διαφορετική διάσταση στο πάθος και στην έκσταση.\nΤελικά, ίσως απαιτούνται ακόμη είκοσι χρόνια μέχρι μια άλλη γενιά μουσικών και καλλιτεχνικών διευθυντών να δείξει μεγαλύτερη εμπιστοσύνη σε αυτό που συνέθεσε ο Μοντεβέρντι. Ισως τότε ο «Ορφέας» του να απολαύσει, επιτέλους, την πρώτη ιστορικά ενημερωμένη παρουσίαση στη χώρα μας.


Γιώργος Λιβάνης: «Έχω προχωρήσει στη προσωπική μου ζωή»\nΌσα δήλωσε για την Γαρυφαλλιά Καληφώνη\n31 ΙΑΝΟΥΑΡΙΟΥ 22 - 16:56\nΟ Γιώργος Λιβάνης πριν λίγες μέρες κυκλοφόρησε το νέο του τραγούδι, όπου στο video clip πρωταγωνιστούσε η Γαρυφαλλιά Καληφώνη, την οποία είχαμε γνωρίσει μέσα από το GNTM.\nΟι φήμες τους ήθελαν ζευγάρι, αλλά ο Γιώργος Λιβάνης μιλώντας στο “Πάμε Δανάη” ξεκαθάρισε πως ανάμεσά τους δεν υπάρχει κάτι το ερωτικό.\n«Δεν ισχύει κάτι τέτοιο. Είμαστε φίλοι με την Γαρυφαλλιά. Είχαμε μια πολύ ωραία συνεργασία στο τραγούδι και ίσως αυτό να φάνηκε επειδή βγάλαμε ένα ωραίο συναίσθημα στον κόσμο. Η αλήθεια είναι ότι είμαστε φίλοι» και συνέχισε:\n«Δέχομαι φλερτ από θαυμάστριες, είναι φυσιολογικό. Έχει τύχει να συνομιλήσω με κοπέλα που μου έχει στείλει μήνυμα, αλλά το κάνω πάντοτε με σεβασμό. Δεν έχω απαντήσει ποτέ σε τολμηρή φωτογραφία!».\nΟ Γιώργος Λιβάνης μίλησε και για την πρώην του, Μαριαλένα Ρουμελιώτη: «Έχει περάσει ένα μεγάλο χρονικό διάστημα, έχω προχωρήσει τη ζωή μου. Δεν ήταν κάτι σημαντικό αυτό που συνέβη, ήταν κάτι που πέρασε και δεν ακούμπησε. Στα προσωπικά μου είμαι καλά αυτή την περίοδο».\nΠΕΡΙΣΣΟΤΕΡΑ ΓΙΑ ΓΙΩΡΓΟΣ ΛΙΒΑΝΗΣ\nΓιώργος Λιβάνης – «Μετά τις 12»: Το συγκλονιστικό video clip με άρωμα Κρήτης και γνωστούς ηθοποιούς Γιώργος Λιβάνης – Γαρυφαλλιά Καληφώνη: Είναι το νέο ζευγάρι της showbiz; Γιώργος Λιβάνης: Δείτε ποια πρώην παίκτρια του GNTM συμμετέχει στο video clip του Γιώργος Λιβάνης: Θετικός στον κορονοϊό ο τραγουδιστής Γιώργος Λιβάνης για τη σχέση του με την Μαριαλένα Ρουμελιώτη: «Ουσιαστικά δεν υπήρχε ποτέ»


βομβαρδίζοντας και ισοπεδώνοντας ένα χωριό που δεν διαθέτει παρά μόνο σπίτια, νοσοκομεία και φιλήσυχους κατοίκους χωρικούς. Η εύθραυστη ισορροπία που επέβαλε ο Α΄ Παγκόσμιος Πόλεμος μεταξύ των χωρών της Ευρώπης κλυδωνίζεται καθώς η ανεργία και η φτώχεια προκαλούν κοινωνικές αναταραχές. Η Γερμανία εκλέγει τον Χίτλερ καγκελάριο. Βάσει σχεδίου, εξαπολύει επιθετικές επιχειρήσεις πρώτα στις χώρες που συνορεύει: Αυστρία, Τσεχοσλοβακία, Πολωνία, Νορβηγία, Βέλγιο, Ολλανδία, Λουξεμβούργο, Γαλλία. Αντίστοιχα κινούνται και οι άλλες χώρες του Άξονα: Η Ιταλία και η Ιαπωνία. Οι επιθετικές ενέργειες της Γερμανίας αποβλέπουν στο να «μοιραστεί ξανά η τράπουλα»: της κυριαρχίας στους ενεργειακούς πόρους της Μέσης Ανατολής, να εξασφαλιστεί πρόσβαση στη Μεσόγειο και μετά να εκμεταλλευτεί το στάρι και τα πετρέλαια της τότε Σοβιετικής Ένωσης Και φυσικά, οι παλιές ιδεοληψίες που τράφηκαν στον Ευρωπαϊκό χώρο αιώνες πριν, ανασύρονται προκειμένου να καταδείξουν εξιλαστήρια θύματα και να αποπροσανατολίσουν τους πολίτες ως τους πραγματικούς υπεύθυνους των κοινωνικών αδιεξόδων. Αλλά και να τους κάνουν πιόνια εις το αιματηρό και ολέθριο παιχνίδι του πολέμου που στήνεται. Φασισμός και Ναζισμός: Η καθαρότητα και ανωτερότητα της Αρίας Φυλής. Μιας δήθεν φυλής ενάντια σε δήθεν φυλετικά κατώτερους λαούς. Οι Τσιγγάνου, οι Σλάβοι, οι Εβραίοι καθώς και πολίτες με κοινωνικές ιδιαιτερότητες και διαφορετικές ιδεολογίες εξοντώνονται κατά εκατοντάδες χιλιάδες στα χρόνια ΄40-45 στα λεγόμενα στρατόπεδα «εργασίας». Έτσι αποκαλούν οι ΝΑΖΙ τα φριχτά κολαστήρια του Άουσβιτς, Νταχάου, Μπέργκεν θέλοντας να καλύψουν με λέξεις το ΑΙΣΧΟΣ για την ανθρωπότητα. Η 28η Οκτωβρίου 1940 είναι το δικό μας ορόσημο στην νεώτερη ιστορία. Γιατί τα ιστορικά γεγονότα που η συλλογική συνείδηση ενός έθνους ανακηρύσσει σε επετείους, δεν είναι σημαντικά μόνο για την ιστορική καταγραφή. Αλλά, πιο πολύ, γιατί είναι αδιαπραγμάτευτα ερεθίσματα για προσωπικές αναζητήσεις υπευθύνων πολιτών. Ώστε να χαράζουν ελεύθερα και συνετά τη στάση ζωής τους, συμβάλλοντας στην ολοκλήρωση της ταυτότητας ενός λαού. Είναι προσωπική ευθύνη του καθενός μας να ενεργοποιήσουμε τη μνήμη μας και να κάνουμε κριτική τη γνώση μας?\nΜετά την επίδοση του ιταλικού τελεσίγραφου και την άρνηση του πρωθυπουργού της Ελλάδας Μεταξά να αποδεχθεί τις ιταλικές απαιτήσεις, κηρύσσεται γενική επιστράτευση. Από τα σπίτια τους, από την εξορία, από τις φυλακές, από το χωράφι, από το γραφείο, όλοι οι Έλληνες κρεμάστηκαν κυριολεκτικά σε κάθε μέσο συγκοινωνίας για να φτάσουν το γρηγορότερο στο μέτωπο. Ο διοικητής των ιταλικών δυνάμεων, διαβεβαιώνει το Μουσολίνι ότι η ιταλική επίθεση θα δώσει την εντύπωση μιας συντριπτικής θύελλας. Λίγο πριν την εισβολή η διάταξη δυνάμεων είναι η εξής: 100.000 Ιταλοί και 35.000 Έλληνες. Η υπεροχή των ιταλών σε πυροβολικό και άρματα είναι συντριπτική. Η αεροπορία τους είχε την κυριαρχία σ? ολόκληρο τον ελληνικό και αλβανικό εναέριο χώρο.\nΚαι να τι συνέβη: οι ιταλικές μεραρχίες, με την υποστήριξη της αεροπορίας και του πυροβολικού και την ενίσχυση επίλεκτων μονάδων επί 12 μέρες δεν θα μπορέσουν να διαρρήξουν την τοποθεσία Ελαίας. Οι Ιταλοί θα δουν τα άρματά τους κατεστραμένα και γκρεμισμένα σε αντιαρματικές παγίδες. Παρουσιάζεται μοναδικό το φαινόμενο, μόνο το πυροβολικό να τρέπει σε φυγή μονάδες αρμάτων και πεζικού σε βάθος 20 χλμ. Διοικητής της 8ης μεραρχίας είναι ο υποστράτηγος Κατσιμήτρος. Η μοίρα είχε διαλέξει τη Μεραρχία Ηπείρου, μόνη από τις μεγάλες μονάδες να υπερασπιστεί την τιμή και την εδαφική ακεραιότητα της Πατρίδας στην περιοχή Πίνδου Ηπείρου. Από την πρώτη μέρα της έναρξης των επιχειρήσεων ο Κατσιμήτρος εγκατέστησε το στρατηγείο του στην πρώτη γραμμή του μετώπου. Γνωρίζοντας καλά τις εδαφικές ιδιαιτερότητες της Ηπείρου, πειθόμενος στις διαταγές του Γενικού Στρατηγείου, πλην διαφωνών, αναλαμβάνει την ευθύνη να εφαρμόσει τη δική του στρατηγική. Ο τόπος αναδίπλωσης των ελληνικών δυνάμεων θα είναι η Ελαία, δηλαδή το Καλπάκι. Στο τηλεγράφημα που στέλλει στο ΓΕΣ την 28 η Οκτωβρίου τελειώνει ως εξής:? «Σας υποσχόμαστε ότι οι Ιταλοί δεν θα περάσουν το Καλπάκι..» Η υποχώρηση των ιταλών στην Ελαία ενισχύει το ηθικό των μαχητών που πολεμούν με περισσότερο πείσμα μέχρι να έρθουν ενισχύσεις. Αυτή ήταν η πρώτη Νίκη. Η εφημερίδα «Καθημερινή» της 17ης Νοεμβρίου 1940 αναφέρει: «Όταν η 8η Μεραρχία διετάχθη να προελάσει και να καταλάβει ορισμένας διαβάσεις «έστω και χωρίς εφοδιοπομπάς», μαζί με τους γέροντας και τα παιδιά, βγήκαν από τα σπίτια των αι γυναίκες και έφεραν εις τας κορυφάς των ορέων τα πυροβόλα, τα πυρομαχικά, τας οβίδας εν ώρα\nμάχης». Ας δούμε εκείνο τον Άνθρωπο: το μαχητή της Κορυτσάς, τη γυναίκα της Πίνδου και όσους έμειναν πίσω στις πόλεις και στα χωριά. Όλους εκείνους που ρίχτηκαν στη δίνη της υπάρξεως χωρίς να το θελήσουν. Όμως ταυτόχρονα νιώθουν ότι μόνοι και υπεύθυνοι. Νιώθουν την παρουσία δυνάμεων που τους ωθούν προς κάπου και πρέπει αυτές τις δυνάμεις να τις εξουσιάσουν, να τις κυριαρχήσουν. Σ? αυτό τον αγώνα, οι Έλληνες υπερασπίστηκαν το δικαίωμά τους για Ειρήνη και Αυτοδιάθεση.\nΚυρίες και κύριοι, όταν οι στόχοι είναι καθαροί και αυτονόητα δικαιωμένοι, για μια ακόμα φορά, καταγράφεται στις σελίδες της Παγκόσμιας Ιστορίας το προφανές. Δεν ήταν ήρωες, δεν ήταν Υπεράνθρωποι. Απλά συνέργησαν με μοχλό την ίδια τη ζωή τους, ώστε να φανερωθούν ποιότητες της ανθρώπινης ψυχής. Αυτές που κρύβονται μέσα μας, που δεν σπαταλιούνται στα μικρά, αλλά θέλουν πάθος, αφιέρωση, πίστη για να αναδυθούν.\nΗ θέληση για ΖΩΗ γίνεται ΠΑΘΟΣ\nΗ ταπεινοφροσύνη γίνεται αφιέρωση\nΗ ελπίδα για το μέλλον γίνεται ΠΙΣΤΗ.\nΣτις 6 Απριλίου 1941, η Ελλάδα είπε και ένα δεύτερο ΟΧΙ. Οι Γερμανοί πέρασαν, όχι από τα οχυρά της ελληνοβουλγαρικής μεθορίου. Εκείνα θα μείνουν απόρθητα.\nΑναγκάζοντας το γερμανικό στρατό «να παρουσιάσει όπλα» προς τιμή των υπερασπιστών τους, όταν όλα είχαν τελειώσει.\n27 Απριλίου 1941. Στο βράχο της Ακρόπολης .\nΓράφει ο Γιάννης Γαλανός: « Του ΄παν να κατεβάσει τη σημαία οι Γερμανοί. Ήταν αυτός φρουρός εκείνη την ώρα. Διπλώθηκε με αυτή κι έπεσε στο βράχο. Δεν την παρέδωσε. Ένας στρατιώτης Έλληνας. Ο Κωνσταντίνος Κουκίδης. Να τον θυμάστε». Ένα μήνα αργότερα, στις 31 Μαΐου 1941, δυο φοιτητές, ο Σάντας και Γλέζος, κατεβάζουν τη γερμανική σβάστικα και υψώνουν στο Βράχο την Ελληνική σημαία. Ήταν η πρώτη αντιστασιακή πράξη. Μπροστά στους καθημερινούς εξευτελισμούς, την τρομοκρατία, τα βασανιστήρια, την πείνα, την εξάντληση, την καταρράκωση κάθε ανθρώπινης αξίας, ο άνθρωπος της κατακτημένης χώρας έχει να κάνει δύο επιλογές: Ή μένει παθητικός ελπίζοντας να είναι απ? αυτούς που θα γλιτώσουν ή ξεκόβει για να κατακτήσει το πεπρωμένο του. Η Ελληνίδα και ο Έλληνας της Αντίστασης περιφρόνησε τον κίνδυνο. Πήρε την απόφαση να ριχτεί. Άνθρωποι με σάρκα και οστά, ιδρώτα και φόβο, χαράζουν δρόμο έχοντας κατανικήσει τις ενστικτώδεις ροπές τους. Θέλοντας να γίνουν κυρίαρχοι των κοινωνικών τους πεπρωμένων. Πραγματικά ελεύθεροι. Εποχή εθνικής και ατομικής ανάτασης. Κι ας ήταν Κατοχή. Δίστομο, Καλάβρυτα, Καισαριανή, Κοκκινιά. Οι θυσίες ποτέ δεν πάνε χαμένες. Το ατομικό και το συλλογικό δράμα συνδέονται στενά. Ο Χρόνος περνά από το παρόν στο παρελθόν.. Είθε οι άνθρωποι να αλλάζουν τις συνθήκες, το γνωστό, το βόλεμα, τη συμβατικότητα. Η πορεία στη ζωή είναι μια διαρκής πάλη και μια σύγκρουση που όταν διαπνέεται από πόθο για ανανέωση, εξάπλωση, άνοιγμα του πνευματικού ορίζοντα, γίνεται φορέας που σαν καθαρτήρια φλόγα τρώει τις σάρκες των ανθρώπων και δίνει καινούρια πνοή.\nΤελειώνω διαβάζοντας τα λόγια του Ηράκλειτου.\nΑθάνατοι θνητοί, θνητοί αθάνατοι ζώντας το θάνατο εκεινών και τη ζωή εκεινών πεθαίνοντας. Τα ψυχρά θερμαίνονται και το θερμό ψύχεται. Το υγρό ξεραίνεται και το στεγνό νοτίζεται. Από τα αντίδρομα η πιο όμορφη αρμονία. Δεν κατανοούν πως αυτό που αντιπαλεύει συμφωνεί κατά το λόγο με τον εαυτό του. Αντίπαλη στη κίνησή της η αρμονία, όπως του τόξου και της λύρας. Του τόξου το όνομα είναι βίος, το έργο όμως θάνατος.\nΟ Πόλεμος είναι ο πατέρας όλων και ο βασιλιάς όλων και άλλους ανέδειξε σε θεούς κι άλλους σε ανθρώπους, άλλους τους έκανε δούλους κι άλλους ελεύθερους.\nΣημείωση: εκφωνήθηκε από την καθηγήτρια κ. Χατζημανώλη Ειρήνη το 2000 στον εορτασμό της 28ης Οκτωβρίου, στον Καθεδρικό Ναό Αγίου Χαραλάμπους Ακράτας Αχαΐας


Γενικά αίθριος προβλέπεται ο καιρός σε ολόκληρη τη χώρα για σήμερα Σάββατο 26 Μαρτίου 2022, από την Εθνική Μετεωρολογική Υπηρεσία. Λίγες τοπικές νεφώσεις θα αναπτυχθούν τις μεσημβρινές και απογευματινές ώρες στα ηπειρωτικά και είναι πιθανό να σημειωθούν πρόσκαιροι όμβροι στα δυτικά ορεινά.\nΚαιρός: Γενικά αίθριος με αραιές νεφώσεις που βαθμιαία από τα δυτικά θα πυκνώσουν. Το βράδυ θα σημειωθούν ασθενείς τοπικές βροχές στα δυτικά. Τις πρωινές ώρες η ορατότητα θα είναι κατά τόπους περιορισμένη.\nΆνεμοι: Θα πνέουν στα νοτιοανατολικά τμήματα του Αιγαίου βορειοδυτικοί 4 με 6 μποφόρ και στην υπόλοιπη χώρα αρχικά ασθενείς και βαθμιαία από νότιες διευθύνσεις 3 με 5 μποφόρ.\nΘερμοκρασία: Θα σημειώσει μικρή άνοδο κυρίως στα βόρεια. Στα ηπειρωτικά θα φτάσει στους 20 βαθμούς και στη νησιωτική χώρα στους 17 με 18 βαθμούς Κελσίου.


Skiathos On Line: Χρυσοχοΐδης προς περιφερειάρχες: Δώστε ώριμες προτάσεις για χρηματοδότηση με 5,2 δις από το ΕΣΠΑ\nΟ κ. Χρυσοχοΐδης επεσήμανε ότι η πολιτική ηγεσία, οι κεντρικές και αποκεντρωμένες υπηρεσίες του υπουργείου θα συμβάλουν για:\n- Συμβουλευτική υποστήριξη για την ωρίμανση και υλοποίηση έργων του ΕΣΠΑ αλλά και πρακτική βοήθεια με συγκρότηση ομάδων κρούσης για άμεση παρέμβαση εκεί, όπου υπάρχει πρόβλημα\nΜιλώντας για τις περιφερειακές ανισότητες της χώρας, ο κ. Χρυσοχοΐδης υπογράμμισε: «Βιώνουμε τη μητροπολιτική κυριαρχία. Η Αττική παράγει το 49% του ΑΕΠ με κατά κεφαλήν ετήσιο εισόδημα 30.500 ευρώ σχεδόν τριπλάσιο από τους νομούς Καρδίτσας, Ροδόπης και Ηλείας με περίπου 10.000 ευρώ.\nΟι περισσότερες περιφέρειες παράγουν ένα μικρό έως ασήμαντο ποσοστό του εθνικού ΑΕΠ. Για παράδειγμα η Ήπειρος παράγει μόλις το 2,5% ενώ η Ανατολική Μακεδονία Θράκη μόλις το 3,5%».\nΣτη συνέχεια ο υπουργός άσκησε κριτική στα ΠΕΠ τα οποία «δεν κατάφεραν να λειτουργήσουν ως πραγματικά προγράμματα ανάπτυξης. Τόσο η αδυναμία των τοπικών κοινωνιών να προτείνουν συνεκτικά προγράμματα ανάπτυξης όσο και η πάγια απαίτηση της κεντρικής διοίκησης να ελέγχει τις τελικές κατανομές, οδήγησαν σε χρηματοδοτικά πακέτα που καμία σχέση δεν έχουν με ολοκληρωμένα προγράμματα περιφερειακής ανάπτυξης. Τα κίνητρα των Επενδυτικών Νόμων για την περιφερειακή συνοχή οδήγησαν, με ελάχιστες εξαιρέσεις, σε θνησιγενείς επιχειρήσεις ή σε επενδύσεις χαμηλής προστιθέμενης αξίας».\nΓια τους παρόντες στόχους ο κ. Χρυσοχοΐδης υπογράμμισε ότι «η αναθεώρηση του ΕΣΠΑ λοιπόν και η προσαρμογή του στην Ελλάδα του σήμερα, στην Ελλάδα της κρίσης, πρέπει να ολοκληρωθεί όσο το δυνατόν νωρίτερα στο 2011. Πρέπει φυσικά όπως γνωρίζετε η αναθεώρησή του να συμφωνηθεί μετά από διαπραγμάτευση με τις υπηρεσίες της Ευρωπαϊκής Επιτροπής και τελικά να εγκριθεί και με απόφαση του αρμόδιου Επίτροπου, σε συμφωνία με την ελληνική κυβέρνηση». Και πρόσθεσε:\n«Η επίτευξη όμως των στόχων του Μνημονίου για το ΕΣΠΑ το 2011 δεν θα μπορεί και πάλι να στηριχθεί στα Επενδυτικά Ταμεία. Αυτό κάνει το στόχο μας δύσκολο, αλλά όχι ακατόρθωτο. Θα μπορέσουμε όμως να πετύχουμε τους στόχους μας μόνον μέσω της κατανομής του συνολικού στόχου δημόσιας δαπάνης 5,5 δις € για το 2011 σε κάθε Ε.Π ανάλογα με το ποσοστό συμμετοχής τους στο ΕΣΠΑ. Κάθε Υπουργείο, Περιφέρεια και Διαχειριστική Αρχή πρέπει να δεσμευθεί για την επίτευξη του δικού της στόχου απορρόφησης μέσα στο συγκεκριμένο και συμφωνημένο χρονοδιάγραμμα. Το Υπουργείο μας θα παρακολουθεί στενά την πρόοδο υλοποίησης και δαπανών, ώστε να δρούμε προληπτικά, να σας βοηθούμε, και να εντείνουμε την προσπάθεια εκεί που χρειάζεται».\nΤο χρονοδιάγραμμα δράσεων που έθεσε ο υπουργός Περιφερειακής ανάπτυξης, είναι:\nΑναρτήθηκε από SkiathosOnLine στις 1/25/2011 10:22:00 μ.μ.